Ipuin ustela [2013-04-14]

Familia onekoa, kirolaria, lerdena... Haren abizena hainbati ia ahoskaezina gertatzen zitzaiela gorabehera, Iñaki Urdangarinek sekulako abegi ona jaso zuen Espainiako hedabideetan, erregearen alaba gazteenarekin ezkonduko zela jakinarazi zutenean, 1997an. Espainiako errege etxearen ipuinerako aproposagorik!

Maitagarrien ipuina, ordea, ez da joan pentsatutako bidetik. Printzea zirudien suhia bere jokaera ez-eredugarriagatik da orain ezagun. Ereduzko familiaren argazkietatik kendu, kendu zuten; ustelkeria kasuarekin errege etxea ez zipriztintzeko ahalegin guztiak egin zituzten, baina Urdangarin kasuarekin zabaldutako itoginak jario amaigabe bihurtu dira, koroa bera pitzatzeraino.

Zer zen Noos institutua?

Noos institutua irabazi asmorik gabeko erakunde bat zen, eta Iñaki Urdangarin, 2004tik 2006ra, eta, ondoren, Diego Torres ekonomista izan zituen presidente. Lehen batean, haren egitekoa kirol munduaren inguruko ekitaldiak antolatzea zen; gehienetan, diru publikoa erabiliz. Noosek, ekitaldi horietarako, enpresa sare baten zerbitzuak kontratatzen zituen, eta, hara, irabazi asmoak zituzten enpresa horien jabeen artean zeuden, hain zuzen, Urdangarin eta Torres.

Instrukzioko datuen arabera, Valentzian eta Balearretan egin zituen Noosek handienak. PPko Francisco Campsen gobernupean, Valencia Summit topaketak antolatu zituen hiru urtetan, 2004tik 2006ra. Guztira, Generalitatearen eta Valentziako Udalaren 3,7 milioi euro joan ziren hortik, Noos bitarte, Urdangarin eta Torresen enpresetara. Dirutza, hainbat zerbitzuren zenbatekoa neurrigabe puztu baitzuten, eta, zenbaitetan, baita eman gabeko zerbitzuengatik kobratu ere.

Balearrak dira, hala ere, auzibidearen abiapuntua. PPko Jaume Matas zela presidente, Balearretako Gobernuarekin elkarlanerako hitzarmena sinatu zuen Noosek, 1,1 milioi euroren truke. Horrez gain, hainbat ekitaldi antolatzeagatik ere dirutza lortu zuen enpresa sareak, Noosen bitartez eta ia beti puztutako fakturazioen bidez, eta, zenbaitetan, egin gabeko lanengatik ere bai. Zenbait kalkuluren arabera, sei milioi euro inguru poltsikoratu zituzten Urdangarin eta Torresen enpresek.

Matasen garaiko ustelkeriaren inguruan 2008an zabaldutako Palma Arena auziaren instrukzioan agertu ziren Noosen jokaeraren lehen zantzuak. 2010ean zabaldu zuen instrukzio epaileak ikerketa pieza berria Noosekin —Palma Arena auziko 25. pieza—. Agirien faltsifikazioa, ondasun publikoen erabilera bidegabea, administrazioari egindako iruzurra eta prebarikazioa dira auzian ikertzen ari diren delituak.

Diruak

Balearretako eta Valentziako gobernuen diruak ez ezik, beste hainbat erakunderen funtsak ere bidegabe eskuratu zituzten, ustez, Urdangarinek eta Torresek, betiere jokaera bertsuekin: puztutako kobratzeak, egin gabeko lanak, hutsaren hurrengo ziren txostenak... Kataluniako Generalitateak dirua eman zien, baita Alcala de Henares eta Mataroko udalek ere. Olinpiar Jokoetarako hautagaitza lantzen zuen Madrid 2016 erakundetik ere lortu zuten dirua. Ikertzaileek uste dute Noosen bitartez eskuratutakoaren %40 erakunde publikoetatik etorri zela. Gainerakoa, enpresetatik etorri zitzaien, hala nola Telefonica, SGAE, Mixta Africa, Aceros Bergara, Seelinger y Conde... Valentzia eta Vila-real futbol taldeen ordainketak ere izan ziren. Hamar orriko txosten batengatik 690.000 euro ordaindu zituen Vila-realek.

Eskuratutako diruengatik zergarik ez ordaintzeko bidea ere asmatu zuten Urdangarinek eta Torresek, faktura faltsuak erabiliz. Gero, diru horietatik gehiena paradisu fiskaletara eraman zuten.

Errege familia

Zer zekien horri guztiari buruz erregeren alaba Cristina Borboikoak? Noos institutuko administrazio kontseiluko kide izateaz gain, Aizoon elkartearen erdia berea zuen, eta elkarteak asko jaso zuen Noosen bitartez eskuratutako dirutik; Aizoonen beste erdia, berriz, senarraren izenean zegoen. Bazekien Noosek eta Aizoonek zer egiten zuten? Urdangarinen arabera, emazteak ez zuen inola parte hartzen haietan hartutako erabakietan, eta norbaiten izena jarri behar zelako agertzen da paperetan. Baina, Urdangarinen bazkide ohi Diego Torresek auzira aurkeztutako milaka mezu elektronikoetako batzuk irakurriz, pentsa daiteke baietz, bazekiela zerbait. Mezu horietan, adibidez, Noosen beraren sorreran eta haren zenbait proiekturen lanketan, senarrak aholkua eskatzen zion emazteari.

Horrekin batera, ez da ahaztu behar Carlos Garcia Revenga, Cristinaren eta bere ahizpa Elena Borboikoaren idazkaria, Nooseko diruzaina izan zela. Garcia Revengak deklaratu duenez, Cristina Borboiko gisa, izena soilik eman zuen Nooserako, eta ez zuen ezer gehiagotan parte hartu. Baina Torresen mezu elektronikoek besterik diote. Hala, Noosen sorreran parte hartu zuen, Urdangarinek administrazioekin eta hedabideekin zituen harremanak gainbegiratzen zituen, eta Valencia Summit ekitaldien xehetasunen berri jaso zuen. Bide horretatik ere ez zuen ezer jakin Cristina Borboikoak? Eta aitaren bitartez?

Juan Carlos I.a

Balearretan oposizioan zegoen alderdi sozialista Matasi kontu eske hasi zitzaionean Noosi emandako 1,2 milioi euroengatik, Noos institutuko lehendakaria zen Iñaki Urdangarin, 2006ko martxoan. Urdangarinek epaitegian deklaratu zuenez, errege etxeak Noos institutua utzi eta atzerrira joateko aholkua eman zion. Beraz, ordurako arriskuren bat ikusten zuten Zarzuelan. Zer zekien erregeak? Torresek auzian aurkeztutako mezu elektronikoetan irakur daiteke, adibidez, Urdangarinek nola eskatu zion laguntza Juan Carlos Borboikoari, ospe handiko zenbait lagunek Valencia Summit ekitaldietan parte har zezaten konbentzitzeko, baita beste zenbaitek dirua eman zezaten ere, babesle gisa. Gainera, Torresek deklaratu duenez, Noosek antolatutako Illes Balears Forum negoziatzeko bilerak Marivent jauregian egin ziren, eta Valencia Summit delako topaketen negoziazioa Zarzuelan egin zen. Cristina Borboikoa joan den astean inputatu zuen Palmako Castro epaileak, instrukzioa ixtear dagoela. Eta galdera gehiago egin nahi dituenarentzako erantzun egokia Espainiako Konstituzioak ematen du, 56. artikuluaren hirugarren puntuan: "Erregea bera ukiezina da, eta ez du inolako erantzukizunik".


Uriaren ongietorrian izan zirela eta, Iztuetak eta Intxaurragak "demokratak" iraindu zituztela esan du Luesmak

Paulino Luesma Espainiako Gobernuaren EAEko ordezkariak gogor kritikatu ditu Anjeles Iztueta Jaurlaritzako Hezkuntza sailburua eta Sabin Intxaurraga Ingurumenekoa Iñaki Uriaren ongietorri ekitaldian izan zirelako. "Demokratak iraintzea" eta "Zuzenbide Estatuari iseka egitea" egotzi die Luesmak sailburu biei. Intxaurragak erantzun dio 'Egunkaria'-k oraindik itxita segitzea dela Zuzenbide Estatuaren kontrako benetako burla.

Euskal gizarteko beste hainbat ordezkai bezala, Iñaki Uria 'Egunkaria'-ko kontseilari ordezkari kartzelatik atera berriari egindako ongietorrian izan ziren Anjeles Iztueta Jaurlaritzako Hezkuntza sailburua eta Sabin Intxaurraga Ingurumenekoa. Hori dela eta, kritika gogorrak egin dizkie Paulino Luesma Espiniako Gobernuaren ordezkariak.

Luesmaren iduriko, ekitaldi horretan parte hartuta "demokratak" eta Zuzenbide Estatua iraindu ditute sailburu biek ekitaldi horretan parte hartuta. "Zuzenbide Estatuari iseka egin diote, bereziki, Botere Judizialaren independentziari. Halaber, herri honetako demokratak, batik bat, terrorismoaren biktimak iraindu dituzte", agertu du prentsa ohar baten bidez, Uriari ETArekin zerikusia izatea leporatzen diotela azpimarratuz.

Sabin Intxaurraga Ingurumen sailburuak Luesmari erantzun dio, esanez Zuzenbide Estatuaren kontrako "benetako burla" 'Egunkaria'-k oraindik itxita eta auzipetuen aurkako akusazio formalik gabe segitzea dela.


Abian da gaurtik Euskadiko Hizkuntza Eskola Ofizialetan matrikula eskatzeko epea

Euskadiko Hizkuntza Eskola Ofizialek 33.297 plaza eskainiko dituzte zortzi hizkuntza ikasteko. Eskaria internet bidez egin beharko da irailaren 19ra arteko epean.

Eusko Jaurlaritzako Hezkuntza sailak gaur ipini du martxan Euskadiko Hizkuntza Eskola Ofizialetan 2018-2019 ikasturtean matrikula eskatzeko epea. 33.297 plaza eskainiko dituzte guztira.

Jaurlaritzak azaldu duenez, Euskadiko 14 Hizkuntza Eskola Ofizialek 15.373 plaza eskainiko dituzte ingelesa ikasteko; 694 gaztelaniarako; 7.148 euskara taldeetarako; 567 italiera ikasteko; 6.158 frantseserako; 308 portugalerarako; 2.869 alemaniera ikasteko; eta 180 errusiera ikastaroetarako.

Matrikula eskaria Hezkuntza saileko webgunearen bidez egin beharko da. Epea irekita egongo da irailaren 19ko 13:00ak arte. Hizkuntza Eskola Ofizialek ordenagailuak jarriko dituzte eskariak egiteko.

Epea amaitzen denean, onartutako pertsonen eta kanpoan geratu direnen behin-behineko zerrendak irailaren 21ean argitaratuko dituzte; behin-betiko zerrendak, berriz, irailaren 27an jakinaraziko dituzte. Ondoren, urriaren 1era arte ordaindu ahal izango da matrikula.

Eskaria egin arren plaza lortzen ez duten pertsonak automatikoki bigarren fasera igaroko dira, berriz eskabidea egin gabe. Hala, lehen fasean bete ez diren plazak esleituko dizkiete.


'CAN auziaz' azalpenak emango ditu Barcinak Nafarroako Parlamentuan

Nafarroako Gobernuko presidentearen "ezohiko eta urgentziazko agerraldia" eskatu du Bilduk, azaltzeko zein egoeratan gelditzen diren erkidegoa eta erakundeak "Nafarroako Kutxan gertatutako gehiegikerien ondoren".

Nafarroako Parlamentuko Mahaiak eta Bozeramaileen Batzordeak gaur erabaki dute Yolanda Barcina Nafarroako Gobernuko presidenteak azalpenak ematea CAN auziaren inguruan.

Maria Paz Benito Iruñeko 3. istrukzio auzitegiko epaileak adierazi zuen "ezinbestekoa" zela Barcinak inputatu gisa deklaratzea Nafarroako Kutxako Erakunde Sortzaileen Batzorde Iraunkorreko bileretan jasotzen dituzten dieten inguruan, eta horren ondotik erregistratu zuen Bilduk eskaera bat parlamentuan, Barcinak bertan eman ditzan auziari buruzko azalpenak.

Bilduk eskatu du Barcinak azaltzeko zein egoeratan gelditzen diren erkidegoa eta erakundeak "Nafarroako Kutxan gertatutako gehiegikerien ondoren". Parlamentuko Mahaiak eta Bozeramaileen Batzordeak goizeko hamarretan hasi dute bilera, eta bertan ebatzi dute Barcinak agerraldia egitea.

Koalizioak mahaiari eskatu dio aste honetan bertan izan dadin agerraldia, eta "saiatzeko konpromisoa" adierazi du mahaiko presidenteak.


Londres, ia prest

Urtebete barru izango dira Olinpiar Jokoak.


Leioako jaietako "gune beltzak" identifikatu gura dituzte

Leioako Udalaren Berdintasun Sailak hurrengo San Juan jaietan arriskuren bat sorraraz dezaketen "gune ilunak" identifikatzeko prozesua martxan ipini du; sexu-erasoak saihestu gura dituzte. Hala, arazo edo arrisku horiei buruzko online bidezko galdetegia prestatu dute. "Hau erantzutea eta ezagutzera ematea eskertuko genizueke, informazio-iturri baliotsua eta garrantzitsua baitzarete", nabarmendu dute agintari leioaztarrek. Informazio bilketa ekainaren 14ra arte egingo dute.

"Zuen erantzun guztiak anonimoak izango dira, eta behin horiek bildu eta gero aztertuak izango dira. Horren bidez, Leioako segurtasun egoera hobeto ulertu eta eraso sexual eta sexistarik gabeko jai seguruagoak izatera bideratutako alternatibak bilatzen saiatuko gara", azaldu dute.


Otsailaren 2ra arte eman daiteke izena 'Humanitates' zikloko ikastaroetan

Gaurtik otsailaren 2ra arteko epea dago Durangoko Arte eta Historia Museoak eta Euskal Herriko Unibertsitateak antolatzen duen Humanitates zikloaren barruko ikastaroetan izena emateko. Erdi Aroari eta euskal literaturari buruzko ikastaroak eskainiko dituzte aurten, gazteleraz lehenengoa eta euskaraz bigarrena.

Otsaileko bigarren astean hasiko dira ikastaro biak, eta martxora bitartean zortzi saio eskainiko dituzte. Martitzenetan elkartuko dira historiari buruzko ikastaroaren partaideak, eta eguenetan euskal literaturan sakondu gura dutenak.

Durangoko Arte eta Historia Museoan izango dira zikloaren barruko saio guztiak, 19:00etan. Saio bakoitza gaian aditua den irakasle batek gidatuko du.

Modulo bakoitzak 25 euroko prezioa izango du (15 eurokoa 25 urtez azpiko ikasleentzat eta langabetuentzat), eta Museoko bulegoan egin behar da ordainketa. museo@durango.eus helbidera idatzita egin daitezke, bestalde, erreserbak.


ARGAZKIAK: Ama Birjinaren irudia eta koadroak kentzen Arritokietan

Arritokietako Ama Birjinaren irudia, erretaula ondoan izaten den hispaniar-flandiar triptikoa eta sarrerako bi hormetan dauden bi koadroak kendu dituzte gaur berriztatzera eramateko. Hona hemen zenbait irudi.


Erronkari jatorri izena ez aldatzeko eskatu du oposizioak

Assaf ardien esnea Erronkariko gazta egiteko ez erabiltzea eskatu du Landa Garapeneko Batzordeak. Nafarroako Gobernuak Erronkari jatorri izenaren araudia aldatu nahi du, baina NaBaik, Bilduk, PSNk eta Ezkerrak atzera botatzeko ebazpena onartu berri dute, UPN eta PPNren aurkako botoekin. Oposizioak uste du Nafarroan atzerriko arrazak sartzeak "arazo handiak" ekarriko dituela, batez ere, esparru sozioekonomikoan.PSNren ekimena izan da Nafarroako Gobernuaren araudi aldaketaren aurka agertzea, eta oposizioko talde guztien babesa jaso du. Nafarroako sozialisten ustez, "jatorriko izena babestu eta defendatu behar da, lehenengo sektoreari balio erantsia ematen diolako". Gauzak horrela, PSNk ez du uste gobernuak proposatzen duen lege aldaketa egokia denik, "kontraesanez beteta dagoelako eta ezagutza falta sumatzen delako". Erronkari jatorri izena "desagertzeko arriskuan" jartzen dutela ohartarazi dute, eta, era berean, "gainerako jatorri izenak ahultzen dituzte, arriskuan daudelako".Assaf esne asko ekoizten duen ardi arraza da, ukuiluan bizi da —ez mendian, latxa ardia bezala— eta gobernatzeko errazagoa da. Horregatik, PSNk uste du assaf arrazak produkzio eremuak produktuarekin duen lotura "makaltzen" duela, abeltzaintza tradizioetatik kanpo dagoelako. "Ardi latxen ustiapenen itxiera ekarriko luke", diote. Era berean, gogorarazi dute atzerriko arrazak jatorrizko izenean sartu zituztenetik (2011-2012) ardi latxen 160.000 litro esne galdu direla eta, ondorioz, kasu anitzetan "errentagarria izateari utzi" diola. Horretaz gain, jakinarazi dute ardi latxek bazkatzen eta mendia garbitzen dutela eta assaf ardiek, berriz, pentsu kontzentratua jaten dutela . "Arduragabekeriaz" jokatuEHNE Euskal Herriko Nekazarien Elkarteak eskertu egin du oposizioak erakutsi duen "kemena". "Gobernuaren mozioak ez du ez hankarik ez bururik", esan dute. Jakinarazi dute iragan maiatzean Erronkari jatorri izenaren batzorde arautzaileko bi kidek kontrako boza eman ziotela arraza intentsiboak sartzeko araudiaren aldaketari: "Bi artzain horiek Erronkari jatorri izenean dauden %90 artzainen hitza ordezkatzen dute". Horregatik, nekazarien elkarteak uste du "onena" Nafarroako Gobernuak Erronkari jatorri izenaren aldaketa bertan behera uztea dela, "eremu sozioekonomikoan kalte larriak sortuko dituelako". Halaber, salatu dute gaztak lurrarekin duen edozein lotura kentzea ez dela egokia.Joan den maiatzean onartu zuten Erronkariko gazta lantzeko assaf ardien esnea erabiltzea. Erronkariko gaztaren jatorri izenaren batzorde arautzaileak baimendu zuen araudian aldaketa bat egitea horretarako. Bertan dioenez, onartu egiten du gazta egiteko esnearen %35 assaf ardiena izatea. Israelen du jatorria arraza honek. EHNE hasieratik aldaketaren aurka agertu da, eta "arduragabekeriaz" jokatzea leporatu die batzorde arautzailearen barruan aldaketa babestu duten hiru eragileei; hots, industriari, UAGN sindikatuari eta Nafarroako Gobernuari.Erronkari jatorri izenarekin lan egiten duten hamar artzainetik bederatzi ordezkatzen ditu EHNEk. "Jatorri izenaren funtsa da lurrari lotutako artzaintza eredua guztiz babestea; eta, hain justu ere, araudi aldaketak kalte egin nahi dio eredu horri", dio EHNEk. Gazta ekoizle batzuk kanpoko arraza horren esnearen alde egiteko arrazoietako bat sektoreak beren iritziz pairatzen duen krisia izan da. Orain arte, Erronkariko gazta rasa eta latxa ardien esnearekin egiten zuten gazta, baina ardi arraza horiek ez omen dute nahiko esne ekoizten, eta, beraz, assaf ardiak sartzea horregatik defendatu dute.


Istripuetan hildakoak % 69 murriztu dira Euskadin

Errepidean 163 hildako izan ziren 2002an, EAEn, eta 2009an 51 lagun hil ziren soilik (- % 69). Honenbestez, hildakoen kopuruak gehien behera egin duen erkidegoa Euskadi da.

Espainiako ezbehar-tasari buruz txostena argitaratu du gaur RACC Fundazioak. Puntukako gidabaimenak lau urte bete ditu eta hori dela-eta txostena egin du Fundazioak.

2002an 163 hildako izan ziren EAEko errepideetan, eta 2009an 51 lagun hil ziren soilik (- % 69). Honenbestez, hildakoen kopuruak gehien behera egin duen erkidegoa Euskadi da.

Arrisku tasak (hildakoak biztanle milioi bakoitzeko) 77tik 23ra behera egin du denboraldi berdinean, ikerketaren arabera. Horrela, istripuan hiltzeko aukera % 70 murriztu da.


Antonio Basagoiti EAEko PPko presidentearen arabera, erraza da jakitea ETAren mehatxuagatik Euskal Herria nork utzi zuen


Jon Urbietak gurutzaontzien inguruan hitz egin du 'Faktoria' irratsaioan

Jon Urbieta zumaiarra gurutzaontzi batean lanean dabil uda honetan, animatzaile lanetan. Atzo elkarrizketatu zuten Euskadi Irratiko Faktoria irratsaioan. Hemen entzun dezakezue.


Euskaltzaleok etorkizuna irabazteko gogoetan

Larunbat honetan abiatuko dira Eguesibarko, Gasteizko eta Debako Gogoeta prozesuak Topaguneak dinamizatuta.

Etorkizuna irabazteko noizean behin geratu, hausnartu eta erabakiak hartu behar dira. Tokiko Euskaltzaleon Topaguneak indartzeko, euskaltzaleak trinkotzeko, euskararen erabilera indartzeko eta nola antolatu erabakitzeko garatuko dira prozesuok. Gogoeta prozesuokin euskaltzaleek hiru larunbatetan erabakiak hartuko dituzte modu parte hartzaile batean. Antolatzaileak tokiko Elkarteak (Geu Gasteiz, Zuhatza Elkartea) edota erakundeak dira (Eguesibarko Udala etaTopagunea).

Tokiko euskaltzaleak eta Elkarteak indartsu badaude Mugimendua ere indartsu dago. Premisa horrekin sustatu eta dinamizatu ditugu duela 5 urtetik hona 18 gogoeta prozesu Euskal Herriko luze zabalean (Araban, Bizkaian, Nafarroa Garaia eta Beherean, Lapurdi eta Gipuzkoan).

Prozesuok hainbat motatako emaitzak utzi dituzte: Elkarteak indartzea, proiektu berriak martxan jartzea, zaharrak indartzea edota Elkarte berriak sortzea (Blagan Hondarribian eta Abizarie Diman, esaterako).

Jada datorren urterako ere hainbat Gogoeta Prozesu badira aurreikusiak. Dena den, zuen herri, hiri, auzo edo eskualdean premia badago eta berau sustatzeko taldetxo bat bazaudete, jarri gurekin harremanetan. Etorkizuna irabazteko, gogoeta eta ekimena.


Haurrek San Fermin eguna ospatu dute

San Fermin eguna da gaur, eta Iruñean ez ezik, eskualdean ere ospatu dute. Bidania-Goiazko udako ekintzen barruan gaztetxo guztiak txuri-gorriz jantzi dira eta euskal jokoak egin dituzte. Eta Lizartzan udaleku irekien barruan entzierroa egin dute eta zezenekin jolastu.


Lapurtutako auto bat gida-baimenik gabe gidatzen harrapatu dute

Ertzaintzak jakinarazi duenez, frantziar naziotasuna duen 22 urteko gizon bat atxilotu dute gaur goizaldean AP-8 autobidean, Alemanian lapurtutako ibilgailu bat gidatzeagatik. Hori gutxi ez balitz, gida-baimenik ez zuela frogatu dute ertzainek. Horregatik guztiagatik, gidaria atxilotu dute.

Adierazi dutenez, gertaera goizaldeko bostak inguruan izan da. Land Rover Evoque ibilgailua Oiartzunen gelditu da, eta —iturri berberek adierazi dutenez— frogak egitera joan dira, dena ongi zihoan baieztatze aldera. Ez zuen autoaren dokumentaziorik, ezta gida-baimenik ere. Gainera, autoa lapurtutakoa zela jakinarazi diete ertzain-etxetik. Lapurreta egiterakoan dokumentazioa ere eurekin eraman zuten.

Ibilgailua berreskuratu dute, eta polizia instalazioetara eraman dute. Benetako ibilgailua eskatzeko prozeduren zain geratuko dira.


Altsasuarrak ederki Eskolarteko Bertsolari Txapelketan

31. Nafarroako Eskolarteko Bertsolari Txapelketa hartu zuen Leitzako Atakabeltz gaztetxeak ostiralean. 14 eta 18 rurte arteko 14 bertsolarik parte hartu zuten. Aurrena, fase irekian, gai orokorrarekin, lau oinekin eta hitza emanda bertsoak osatu zituzten. Galbahe hori pasata, lau izan ziren bigarren fasera pasa zirenak: Joanes Illarregi, Xabat Illarregi eta Ekain Alegre eta Idoia Granizo altsasuarrak. Azkenik, hirugarrenez, Joanesek jantzi zuen txapela eta Xabatekin batera Nafarroa ordezkatuko dute Euskal Herriko Eskolarteko Bertsolari Txapelketan, Saran, garagarrilaren 10ean.Txapelketak 80 entzule elkartu zituen, tartean Altsasuko bertso eskolako gaztetxoak. Giro ederrean joan zen saioa eta akaberan denendako merendua izan zen.

Lehia formatuko ekimen horrekin batera, Eskolartekoa, ikasturtean zehar egiten diren bestelako ekimenen bilduma da: bertso-merenduak, Bertso Eskolen Eguna, topaketak, Negulekuak, Udalekuak, sariketak, bertsopaper lehiaketa… Ikasleek bertso-eskoletan landutakoa jendaurrean erakutsi ahal izateko, beraien artean harremanak sendotzeko, hurbilekoak bertsozaletzeko, ahozkotasuna eta euskara klasetik kanpo lantzeko… aukera ematen duten egitasmoak dira finean Eskolartekoa osatzen dutenak.


Gizon bat atxilotu dute bikotekideari eraso egiteagatik Bilbon

28 urteko gizonezkoari emakumeen aurkako indarkeria delitu bat leporatzen diote. Gizonak 25 urteko emakumea iraindu zuen eta eskuekin lepotik heldu zion Zamakola kaleko etxebizitza batean.

Udaltzaingoak komunikatu baten bidez jakinarazi duenez, gizonezkoari emakumeen aurkako indarkeria delitu bat leporatzen diote.

Erasoa jasan ostean, 25 urteko emakumeak salaketa aurkeztu zuen bikotekidearen aurka. Hamar hilabeteko harremana zuen bikoteak.

Zamakola

Gertakariak Zamakola kaleko etxebizitza batean jazo ziren. Gizonak emakumea iraindu zuen. Era berean, biktimari mehatxu egin eta bultzakadak eman zizkion. Azkenik, eskuekin lepotik heldu eta arnasketa eragotzi zion emakumeari erasotzaileak.

Emakumeak ihes egitea lortu zuen eta etxebizitzatik atera zen Udaltzaingoaren aurrean salaketa jartzeko. Ondoren, erasotzailea bertan agertu eta atxilotu egin zuten.


"Ilargia eta egutegi biodinamikoa" ikastaroa larunbatean

Alkartasuna Kooperatibak irailera arte antolaturiko "Sagarrondotik sagardora" ikastaro praktikoaren baitan bi saio iragarri dituzte hilabete honetarako. Lehenengoa, larunbat honetarako (apirilak 7), 09:00-13:00 artean Potxoenean; "Garbitasuna sagardoaren kalitatearen lagun. Sagardoa egurrezko ontzietan eta sagarrondoaren bizimodua", Egoitz Zapiain eta Jakoba Errekondorekin. Hurrengoa, hilaren 21erako; "Ilargia eta egutegi biodinamikoa", Xabier Akizurekin. Izen ematea eta argibide gehiago:

943 361 114

alkartasuna@usurbil.com

alkartasuna.eus/euskara/produktuak/ikastaroak

Datozen saioen egutegia:

-Ekainak 2: "Sagastien udako kimaketa, gaitzak eta izurriteak", Aitor Etxeandiarekin.

-Uztailak 14: "Fruitu arbolen udako edo begiko txertaketa", Josu Osarekin.

-Irailak 8: "Sagarraren heldutasun analista. Etxean sagardoa egiteko hastapenak", Aitor Etxeandia eta Egoitz Zapiainekin.

Antolatzaileak: Alkartasuna Usurbilgo Baserritarren Kooperatiba, Sagardoaren Unibertsitatea, Sagarki, Bizi Sagardoa eta Usurbilgo Udala.

KzGuneko ikastaroak

Apirilean goizez, 9:00-13:00 artean, zabalduko dute KzGunea. Hemen KzGunera datozen ikastaroen berri:

-Apirilak 24-25, 09:00-11:00 “Eusko Jaurlaritza zure mugikorrean”.

-Apirilak 26-27, 09:00-11:00 “Bapateko mezularitza zure Smartphone bidez”.

-Maiatzak 2-11, 16:00-18:00 “Argazki ukitua GIMP erabiliz”.

-Maiatzak 14-25, 16:00-18:00 “Ofimatika tresnak”.

Informazio gehiago:

Kale Nagusia, 37

943 023 684

tutor.usurbil@kzgunea.net


Zaborren trataeraz galdetu nahi du Ahal Dugu-k

Ebazpen proposamen bat erregistratu zuen atzo Gipuzkoako Ahal Dugu-k, gipuzkoarrentzat «garrantzi berezia» duten kontuen inguruko galdeketak bultzatzera konprometi daitezen Batzar Nagusiak. Ekainaren 8ko osoko bilkuran eztabaidatuko dute.

Batzar Nagusietan izan ziren atzo, hain zuzen ere, OEIT Osasuna eta Errausketa Ikerketa Taldeko eta Rivas Aire Limpio taldeko ordezkariak. Horien lekukotzak entzun ostean, «prebentzio printzipioa» lehenestea eskatu zuen Ahal Dugu-k, hondakinak errausteak osasunean izan ditzakeen eraginez kezkatuta.

Gipuzkoako Foru Aldundiak «herritarren gogoeta» bultzatzea eskatu zuen, hondakinen kudeaketarako ereduaz eta horrekin lotutako azpiegiturez informazioa eman eta eztabaida sustatzeko. «Hondakinen auzia Gipuzkoako kezka nagusietako bat denez, eta ikusirik Etorkizuna Eraikiz programak etengabe egiten diela erreferentzia partaidetzari, gardentasunari eta partekatutako lidergoari, Gipuzkoako Aldundiak aukera on bat du hitzetatik ekintzetara pasatzeko bere eskumenekoa den gai horretan».


Beren etorkizuna airean dagoela salatu dute Iruñeko haur eskoletako euskarazko langileek

Ohar bat kaleratu dute duten kezka adieraraziz: "Ekaina badator eta oraindik ez dakigu hurrengo ikasturtean gaurko lanpostuetara itzuliko garen, beste eskola batera joan beharko dugun edota are okerrago, kalean geratuko garen".

Iruñeko Udalak euskarazko eskaintza murritzagoa eginen du aurten haur eskoletan. Horrek langileengan zer eragin izanen duen oraindik, baina, ez dago argi. Hala jakinarazi dute Iruñeko Udal Haur Eskoletako euskal lerroko hezitzaile eta zuzendariek ohar bidez. "Covid-19 garai honetan bizitzea ez da xamurra izaten ari, are gehiago langileok datorren ikasturtean lan egiterik izanen dugun ez dakigularik, behin eta berriz argibideak eskatu baditugu ere gure lanpostuek zalantzan jarraitzen dute", azaldu dute.

Orain arte eskoletan egindako lana goraipatu dute langileek, haur eskoletan lan taldeek lortutako lan giroa eta gurasoak parte bihurtzeko eta integratzeko egindako lana azpimarratu dute: "Pixkanaka-pixkanaka, lortu dugu euskarazko haur eskolak leku goxo eta atsegin bat bihurtzea berori osatzen duten kultura guztientzat. Ekipo bat baino askoz gehiago gara; balioak eta printzipioak partekatzen dituen familia bat gara. Nola eutsiko diogu horri guztiari, hezitzaile taldea desegingo bada, lerro aldaketaren ondorioz? ".


Bueltan dira asteazken eta ostiraletako ipuin kontaketa saioak

Bueltan da Lezoko Ipuin Kapsula proiektua, eta horren barne, astean bitan (asteazken eta ostiraletan) ipuin kontaketa saio bat igoko da liburutegiko YouTube kanalera zein udal webgunera, 18:00etatik aurrera beti. Iniziatibari hilaren 7an emango zaio hasiera. Era berean, udal liburutegiak ohiko zerbitzu guztiak eskaintzen dituela jakinarazi du udalak, beharrezko osasun eta segurtasun neurriak bermatuz betiere.

Udal liburutegiak ekainaren 1ean zabaldu zituen ateak, ia hiru hilabetez mailegu zerbitzua soilik eskainiz. Hilaren 7an (asteazkena) ohiko zerbitzuak martxan jarriko dira, protokolo berriari jarraiki. Dena den, badira oraindik aurrez aurre egin ezin diren jarduerak, haien artean literatur solasaldiak eta ipuin kontaketak; lehenak online egingo dira eta horien inguruko informazio guztia liburutegian eta webgunean jaso ahal izango da, baita liburuak jaso eta izena eman ere. Ipuin kontaketei dagokienez, Ipuin Kapsula proiektua martxan izango da udazken osoan zehar (zortzi kontalari eta hamasei ipuinekin), honakoa da urriko egitaraua:

Urriak 7, asteazkena

Lamiak

Kontalaria: Ixabel Agirresarobe

Urriak 9, ostirala

Ilargia

Kontalaria: Ixabel Agirresarobe

Urriak 14, asteazkena

Trigo eta Lopez marinelen abentura

Kontalaria: Mikel Susperregi

Urriak 16, ostirala

Lorito lotsagabea

Kontalaria: Mikel Susperregi

Urriak 21, asteazkena

Lehoi argal marroxka-gorrixka

Kontalaria: Amaia Puin

Urriak 23, ostirala

Sagu anderea

Kontalaria: Amaia Puin

Urriak 28, asteazkena

Ikusi-makusi

Kontalaria: Ana Apika

Urriak 30, ostirala

Ilargia dir-dir

Kontalaria: Ana Apika

Egitarau osoa kontsulta dezakezu udal webgunean.


Saninazioren argazkirik onena, Iñaki Etxenagusiarena

Azpeitiko Argazki Elkarteak eta Loiolako Santutegiak antolatutako Loiolako Inazioari buruzko argazki lehiaketako irabazleak aukeratu dituzte. Iñaki Etxenagusiaren goiko argazkia izan da irabazlea.

Lehiaketara aurkeztu diren 40 argazki onenekin erakusketa egingo dute betharram aretoan, uztailaren 12tik 23ra bitartean.


Errimak garenera arrimatuz

Oskar Estanga, igande honetan Elizondon izanen da. " Errimak garenera arrimatuz" bertsoak eta hip hop-a uztartuz emanaldia eskainiko du.


Panelak jarrita, hauteskunde kanpaina abiatzeko prest

Gauerdian abiatuko da ekainaren 26ko Espainiako Gorteetarako hauteskunde kanpaina. Bi astez luzatuko da. Datorren hamabostaldia herritarren bozka eskatzeko baliatuko dute eragile politikoek. Tartean, ondoko irudian dituzuen paneletan islatuko dituzte euren mezuak. Usurbilgo Udalak ohiko lekuetan jarriak ditu jada. Hutsik daude momentuz. Gauerditik aurrera, eta ekainaren 24ra arte, mezu politikoez josteko aukera izango dute alderdiek. Usurbilen momentuz, EHBilduk antolatu ditu soilik, kanpainako ekitaldiak. Lehenengoak, asteburu honetarako:

Ekainak 10, ostirala

Hauteskunde kanpainako hitzorduak: Gazteak

19:00etan hasita, "gazteok gure aukerak zabaltzera goaz" Sutegi aurrean.

22:00 Argazki masiboa, futbito partiden artean.

Ekainak 11, larunbata

19:00 Kartel pegaketa, frontoitik hasita.

Antolatzailea: Usurbilgo EHBildu.

Hauteskundeetako mahaikideak, hautatuak

Ekainaren 26an Espainiako Gorteerako hauteskundeak izango ditugu. Madrilgo Diputatuen Kongresu eta Senatu berria osatzeko bozketa egun horretan, Usurbilgo Udalak egokituko dituen 8 hauteslekuetarako mahaietan herritarrak egongo dira. Ohi bezala, azken osoko bilkuran zozketa bidez erabaki zen nortzuk osatuko dituzten hauteslekuotako mahaiak. Gogoan izan, mahai bakoitza lehendakari batek eta bi bokalek osatu eta hauetako bakoitzak, ordezko beste 2 lagun izan behar dituela. Honenbestez guztira 72 herritarrei egokituko zaie bozketa egunez antolaketa lanetan parte hartzea. Zozketa bidez hautatuak suertatu zaretenoi, egunotan helduko zaizue jakinarazpena.

Posta bidezko bozka

Posta bidez bozkatzea eskatzeko epea ekainaren 16an itxiko da. Eskaera Correosen egin behar da. Posta bidez bozkatzeko azken eguna ekainaren 22a izango da. Gogoan izan, behin eskaera eginda ezingo dela ekainaren 26an hauteslekuetan bozkatu. Eta bestalde, martxoaren 1a baino lehen erroldatua zauden udalerrian bozka dezakezula.


Joan Mari Torrealdai eta Lourdes Oñederra euskaltzain oso izateko proposamena

Euskaltzaindiko bi eserleku beteko lituzkete. Jose Antonio Arana Martijak, Miren Azkaratek eta Andres Urrutiak egin dute Torrealdairen proposamena, eta Henrike Knorrek, Xabier Kintanak eta Pello Salaburuk Oñederrarena. Azaroko osoko bilkuran egingo dute bozketa.

Euskaltzaindiko bi eserleku betetzeko, Joan Mari Torrealdai eta Lourdes Oñederra euskaltzain oso izateko proposamena egin dute zenbait euskaltzainek.

Hain zuzen, gaur Euskaltzaindiak Donostian egin duen osoko bilkuran egin dute proposamena, 29. eta 30. zenbaki-hutsarteak betetzeko hurrenez hurren.

Euskaltzaindiari dagokio erabakia hartzea, eta azaroko osoko bilkuran egingo dute bozketa.

Torrealdairen proposamena, Jose Antonio Arana Martijak, Miren Azkaratek eta Andres Urrutiak egin dute. Oñederrarena, Henrike Knorrek, Xabier Kintanak eta Pello Salaburuk.

Torrealdai. Foruan (Bizkaia) jaio zen, 1942an. Euskaltzain urgazlea da. Jakin aldizkariko arduraduna da, eta han egiten du lan. Hainbat liburu ditu idatziak: Iraultzaz (1973, Jakin), Euskal idazleak gaur (1977), Euskal kultura gaur (1997), Artaziak-euskal liburuak eta Francoren zentsura 1936-1983 (2000, Susa), El libro negro del euskera (1998, Ttarttalo), Martin Ugalde, Andoaindik Hondarribira Caracasetik barrena (1998), Imanol Murua, Gipuzkoako alkate (2004, Alkartasuna Fundazioa), XX. mendeko euskal liburuen katalogoa (1993, Gipuzkoako Foru Aldundia). Euskaldunon Egunkaria-ren sorreratik (1990) 2003an Espainiako Auzitegi Nazionalak kazeta itxi zuen arte zuzendaritzako kidea izan zen (Guardia Zibilak atxilotu egin zuen, eta auzipetuta dago).

Oñederra. Donostian jaio zen, 1958an. Euskaltzain urgazlea da. Hizkuntzalaria da, Filologia Hispanikoan lizentziatua eta Euskal Filologian doktore. Gasteizko EHUko Filologia Fakultatean egiten du lan, Fonologiako irakasle gisa. Ramon Saizarbitoriaren Ehun metro nobelari idatzitako epilogoaren zein Ere eta Oh, Euzkadi! aldizkarietan argitara emandako artikulu askoren egilea da. Euskaldunon Egunkaria-ko zutabegile ere izana da. Nobela bat dauka: Eta emakumeari sugeak esan zion (1999, Erein). Hainbat sari jasota dago: Euskadi Saria, Kritika Saria, Beterriko Liburua, Zilarrezko Euskadi.

Argazkian, Joan Mari Torrealdai.


Patxi Ruiz Murcia II espetxera eraman dute berriro, borondatezko alta eskatu ondoren

Murtzia II espetxeko erizaindegian dago, koronabirusari aurre egiteko protokoloaren baitan, 14 eguneko koarentena egin behar baitu. Mobilizazioak izango dira gaur arratsaldean Euskal Herrian.

Patxi Ruiz presoa ospitaletik espetxera eraman dute berriro borondatezko alta eskatu ostean, eta egarri greba utzi badu ere, gose greban jarraituko du Amnistiaren Aldeko Mugimenduak jakinarazi duenez. Ruizen egoera salatzeko manifestazioak deitu dituzte gaur arratsalderako hainbat tokitan.

12. eguna du gaur gose greban Patxi Ruizek. Ostegun gauean Murtzia II espetxetik Virgen de la Resaca ospitalera eraman zuten. AAMk jakinarazi duenez, espetxeak ospitaleratzeko aukera eman zion ostegun arratsaldean Ruizi eta hark uko egin zion aukera horri. Ordu batzuk beranduago, baina, Mulako Auzitegi batek ospitaleratzea agindu zuen, kartzelako zuzendaritzak hala eskatuta, bere bizitza arriskuan zegoela argudiatuta.

Ospitalean seruma ezarri zioten eta bere amaren bisita jaso zuen. Egarri greba utziko zuela baina gose grebarekin jarraituko zuela esan zion amari. Borondatezko alta eskatu ondoren, espetxera eraman zuten berriro bart. Orain, Murtzia II espetxe barruko erizaindegian dago, koronabirusaren pandemiari aurre egiteko protokoloa ezarri baitio Espetxe Zuzendaritzak eta 14 eguneko koarentena egin behar du.

Amnistiaren Aldeko Mugimenduaren arabera, preso nafarra "azken muturreraino iristeko prest" dago. Lehenaz gain, Ruizek hainbat aldarrikapen edo eskakizun egin ditu kartzelatik bizirik ateratzeko baldintza gisa, horien artean, espetxe barruko bere segurtasuna guztiz bermatzea; irainak, mehatxuak eta jipoiak amaitzea; eta bai bera baita beste presoak ere Euskal Herrira lekualdatzea.

Patxi Ruizen egoera salatzeko hainbat mobilizazio izango dira gaur arratsaldean:

Bilbon: 20:30ean Etxebarrieta Anaien Plazatik manifestazioa.Baionan: 17:00etan Herriko Etxetik manifestazioa.Gasteizen: 20:30ean Andra Mari Zuriaren Plaza manifestazioa.Donostian: 20:15ean Bulebarrean manifestazioa.

Azken egunetan hainbat pintaketa egin dituzte EAJ, PSE, Podemos eta Sorturen egoitzen aurka, egoeraren "erruduntzat" joz.

Espetxeetan, zenbait presok dinamika ezberdinak hasi dituzte Patxi Ruizi elkartasuna helarazteko: txapeoak, janari uko egitea... Eta kalean ere beste hainbat mobilizazio izan dira: Maiatzaren 12tik hiru lagun gose-greban dira Ezkerraldean (gaur 18:00etan amaituko dute) eta 19tik beste hiru Etxarrin; Gasteizen, Deustun, Ondarroan, Altsasun, Elizondon, Laudion eta Irunen, berriz, 24 eta 48 orduko txandakako gose-greba egiten ari dira.

Maiatzaren 11n hasi zuen protesta Patxi Ruizek. Funtzionarioek COVID-19ak eragindako egoeraren kontrako mobilizazioak sustatu izana leporatu zioten eta Txantreako presoak espetxeko funtzionarioen mehatxuak eta irainak salatu zituen.


Behobia-Donostia dela eta, garraioan aldaketak igandean

Etzi egingo dute Behobia-Donostia lasterketaren 49. ekitaldia. Hori dela-eta Gipuzkoako garraioan, eta bereziki Oarso Bidasokoan, ibilbide nahiz ordutegi aldaketak izango dira. Gipuzkoako Garraioen Lurralde Agintaritzak horien berri emateko informazioa eman du, ondoko PDF artxiboan daude xehetasun guzti-guztiak. Dbus, Ekialdebus, Irunbus, Euskotren eta Renfek emango dituzten zerbitzuen gaineko informazioa da.

Behobia-Donostia, garraioa


Si vol escoltar el vídeo en català, premi aquí

Kataluniako subiranotasun prozesuaz hitz egingo dute Salvador Cardus Consell Assessor per a la Transició Nacional-eko kideak, Rita Marzoa kazetariak eta Jaume Lopez Zientzia Politikoetako doktorea eta Bartzelonako Pompeu Fabrako irakasleak. El vídeo en català:

Mahai ingurua, euskaraz.


Joxean Garcia De Cortazarrek irakasle moduan izan duen ibilbidea azaldu digu (2. bertsioa)

Joxean Garcia De Cortazar irakaslea elkarrizketatu dute Laudio Ikastolako Gure Alde komunikazio taldeko kideek (elkarrizketaren bigarren bertsioa da hau, beste ikasle talde batek editatutakoa).


Hitzen doinuak pizten du garuna

Zientzialariek gertutik erreparatzen diete garunean izaten diren prozesuei, horiek ezagututa irakaspen praktikoak atera ahal izateko. Horren harira, burmuina ulertzeko hainbat gako plazaratu dituzte asteon Donostian izan den Garunaren Astean.

Duela 6.000 urte inguru jaio zen idazketa, baina garunak ez du astirik izan jarduera «artifizial» horretara egokitzeko. Horregatik, testuak irakurri ahal izateko, beste zeregin batzuetan erabiltzen ziren eremuak birziklatu behar izan ditu garunak. Horri esker, Hammurabiren kodean ezarritako zigorrak edo koinatuak Whatsapp bitartez bidalitako mezu nahasiak deszifratzeko gaitasuna garatu du gizateriak.

Aste honetan, gaiaren inguruan izan diren azken aurrerapenen inguruan hitz egin dute hainbat adituk Donostian, BCBL Basque Center on Cognition, Brain and Language zentroak eta Eureka zientzia museoak antolatutako Garunaren Astean. Gazteentzako zein helduentzako hitzaldietan, arlo horretan izan diren azken aurrerapenak gizarteratzea izan dute helburu mintzatu diren ikertzaileek. Bertan parte hartu duten hiru aditurekin hitz egin du BERRIAk.

Testu baten aurrean, hor azaltzen den hizkuntza ezaguna ala ezezaguna suerta dakioke irakurleari. Zenbait kasutan, halaber, hizkuntza hori zaila edo erraza izan daiteke, eta, gustuen arabera, polita edo itsusia. Baina ziurrenik irakurle gehienek ez dute bereiziko hizkuntza bat gardena edo opakua ote den. Adituek, ordea, ezberdintasun hori gertutik aztertzen dute, funtsezkoa izan daitekeelako hizkuntzen ikasketa erraztuko duten estrategiak garatzeko.

Jaione Arnaez BCBLko ikertzaileak azaldu du aldea. «Guretzat, hizkuntza gardenak honako hauek dira: idazten diren bezala irakurtzen direnak. Halakoak dira euskara eta gaztelera, esaterako. Letra eta fonemen arteko korrespondentzia osoa daukate. Opakuen kasuan, berriz, korrespondentzia hori ez da gertatzen. Ingelesa eta frantsesa halakoak dira».

Adituak ingelesetik hartutako adibide batzuk aipatu ditu: ear (entzun), heart (bihotza) eta meat (haragia). «Hitz horietan guztietan, ea letra pareak fonema ezberdinak sortzen ditu. Berdin idatzita ere, ezberdin ahoskatzen da». Baina kontrakoa ere gertatzen da: meat (haragia), feet (oinak) eta delete (ezabatu). «Ezberdin idatzita ere, horiek berdin irakurtzen dira», azaldu du adituak.

Irakurtzean, garunak bi aldetatik prozesatzen du informazioa: «bide dortsala eta bentrala dira horiek». Lehenak, hain justu, fonologia prozesatzen du; bentrala, berriz, informazio lexikoa edo semantikoa prozesatzeko erabiltzen da.

Ama hizkuntza gisa gaztelera eta bigarren hizkuntza gisa euskara edo ingelesa zuten lagunek parte hartu duten ikerketa batean aritu da Arnaez. «Erresonantzia magnetikoaren bidez ikusi ahal izan genuenez, bigarren hizkuntza opakua zen kasuetan [ingelesa], bereziki bide bentrala erabiltzen zen; hau da, bide lexiko-semantikoa. Bigarren hizkuntza gardena zenean [euskara], bereziki, bide dortsala edo fonologikoa erabiltzen zen».

Hizkuntza bat irakurtzen irakasteko garaian metodologiarik egokiena zein den erabakitzeko lagungarria izan daiteke aurkikuntza. «Adibidez, euskaraz edo gazteleraz ikastean, hizkiaren mailara jotzea hobea dela. Baina, hizkuntza opaku bat irakurtzen irakasteko, egokiagoa da kontzeptu lexikoa jorratzea; hau da, hitzak osotasunean ikastea».

Aldaketak

Erabilitako hizkuntza gardena edo opakua izanda ere, beste esperimentu batean aurkitu dutenez, irakurtzen ikasteak garunaren funtzionamendua bera aldatzen du. Horretaz jabetu dira ikertzaileak garuna«irakurri» dutenean. Hori egiteko, zenbait umeri magnetoenzefalogramak egin dizkiete, buruan kasko bat jarrita. «Ez larritu, teknika ez-inbaditzailea da», zehaztu du Sendy Caffara psikologoak. Duela hiru urte eta erdi etorri zen Caffara Italiatik Euskal Herrira, eta hitzak eta esaldiak ulertzean burmuinean zer gertatzen den ikertzen dihardu bereziki.

Horretarako, haurrak bi taldetan banatu zituzten. Batetik, oraindik irakurtzen ez zekitenak, eta, bestetik, irakurleak. «Guztiei ataza berberak jarri genizkien, horietako batzuk hizkuntzari loturikoak, eta, beste batzuk, hizkuntzarekin harremanik ez zutenak». Bereizketaren arrazoia, noski, irakurketari loturik dauden garuneko prozesuak bereiztea da. «Aldaketak topatu genituen, adibidez, ordenagailu baten pantailan hitz bat irakurtzean edo zuri-beltzeko irudi sinpleak ikustean». Emaitzak ikusita, ikertzaileek argi daukate irakurtzen hasten denean garunaren funtzionamendua aldatu egiten dela. Psikologoak espero du halako ikerketak lagungarriak izango direla, batez ere ondo irakurtzen ez dakiten umeen kasuan, ondo funtzionatzen ez duena zehaztu ahal izateko.

Saima Malik psikologoa ere duela hiru urte inguru heldu zen BCBL ikerketa zentrora, neurozientzia kognitiboaren alorrean lan egitera. Malikek beste alor batean jarri du arreta: analfabetoengan. Irakurtzen jakin ala ez, horren araberakoa izan daiteke garunaren portaera. Adituak azaldu duenez, gehienbat garunaren plano tenporalean ikusten dira alde horiek. «Analfabetoen kasuan, garunaren eremu horretan aktibazio gutxiago dago. Bitxia da, hizkuntza entzutean pizten den eremua baita. Ez da pizten, ordea, edozein soinu entzutean, hizkuntzari lotutako soinuen kasuan baizik. Eta soinua ez egonda ere, pertsona baten ezpainak irakurtzen ditugunean ere pizten da».

Euskarri berriak

Irakurtzeko euskarriei dagokienez, teknologia berriak ikasgeletan eta etxeetan sartzen diren heinean, kezka sortu da hainbat sektoretan. Irakurtzen eta idazten ikasteko orduan, komenigarria al da tablet eta antzeko gailuak erabiltzea edo orain arte erabili diren baliabideak —liburuak— sustatu behar dira?

«Horren inguruan ikerketa asko egiten hasi dira, gailuekiko elkarrekintza gehiago baitago egunotan. Erabilera horrek eragin bat, izan, izango du, seguruenera, baina oraindik ez dakigu nolako izango den», nabarmendu du Caffarak.

Malikek, berriz, abantailak eta desabantailak ikusten ditu teknologia berriek ekarri duten aldaketa horretan. «Gauza guztietan gertatzen den bezala», zehaztu du. «Horien inguruan egiten den erabilera da garrantzitsuena. Baina eskura izanez gero, eta teknologia hori baliagarria bada, ongi etorria izan dadila».

Arnaez, berriz, sutsuago solastatu da teknologia horien ondorioz sortutako baliabide berrien erabileraren alde. «Tira, ezagutza ezagutza da, eta gauza berriak ikastea beti izango da onuragarria. Irakurtzen eta idazten jakitea oso garrantzitsua da, bai paperean eta bai digitalean, baina, kontzeptualki, antzekoak dira. Batak ez du bestea kendu behar. Lapitzarekin eta paperarekin idaztea garrantzitsua da, baina ona da teknologia berriak sartzea ere».


Aranzadi Martinez de Irala husten

Aranzadi ikastolak Martinez de Iralako eraikina hustu du gaur.


IBAIZABAL: Nafarroako kronika

Gaurkoan lau gai jorratu ditu Mikel Bujanda Iruñeako Euskalerria Irratiko zuzendariak. Hasteko, azken egunotan nafartar asko asaldatuta duen gaia: agintarien ordainketa opakoena. Nafarroako hainbat arlotan (Udaletxeetan, zerbitzuetan…) ezarri dituzten murrizketak ere aipatu du Mikelek. Kultura arloan beste bi aipamen: alde batetik gaur Iruñean Bernardo Atxaga eta Jabier Muguruza izango direla eta igandeko Nafarroa Oinez, Tafallan.

DESKARGATU HEMEN ! !! !


'Hemen Debagoiena' saioa osorik: 2020-06-16

Ekainaren 16ko saioan, Arrasaten herria ezagutzeko eta bertako turismoa sustatzeko hastear diren bisita gidatuen gidarietako bat, Ugutz Basauri izan da platoan. Maialen Santosek bailarako musika eskolen egoera zer nolakoa den azaldu du; eta bi astoren konpainian penintsulan zehar dabilen Barbara Borlais suitzarrarekin ere izan da. Eskoriatzako Aste Zapatistaren 20. urteurrena dela eta, berau antolatzen duen EuskoZap taldeko kideekin izan da Aitor Agiriano.


Andoaingo Gaztañaga txapeldun Xalapartan, Lizeagaren aurretik

Bigarren sailkatu zen sagardotegi astigartarra, Xalaparta elkarteko lehiaketan. Jendez bete zen elkartea, afarirako.

Larunbatean jokatu zen, afari baten bueltan, Xalaparta elkarteko sagardo lehiaketa, Hernanin. Eta 10 sagardotegiren artean, Andoaingo Gaztañagak jaso zuen sari potoloena.

1.151 punturekin izan zen txapeldun Gaztañaga, eta oso gertu izan zuen Astigarragako Lizeaga, lau puntura bigarren, 1.147rekin. Zubietako Astiazaran-Iruin izan zen hirugarren, 1.129 puntu lortuta.

Elkarteak nabarmendu du, «maila haundiko sagardoak» dastatu zituztela, «bertaratuen komentarioetatik ondorioztatu daitekeen bezala».

Gerardo Plaza, Joxan Imaz, Iñaki Aginagalde eta ‘Katxola’, omenduta

Edizio borobila zuen sagardo lehiaketak, 25garrena; eta berezia izanik, omendu eta gogoan izan zituzten, lehiaketa sortu zutenak: Gerardo Plaza, Iñaki Aginagalde eta Joxan Imaz. Eta gogoan izan zuten, baita ere, Katxola zena, Zelaia sagardotegiaren ordezkari gisa bertaratzen zena, eta orain gutxi hil zena.

Lehiaketaren afarirako, jendez bete zen Xalaparta elkartea, eta «giro ederrean» egin zuten, Iker Osa eta Iñaki Zelaia bertsolariek lagunduta. Eta nabarmendu dute, sagardoak bakarrik ez, bertaratuek dastatu zuten afaria bera ere «aparta» izan zela.


Azpiko taldeak izango dira protagonista asteburuan

Ciudad Realen ospatuko den errege kopa dela eta, Klubeko kategoria nazionaletan partidarik ez eta azpiko kategoriek eta territorialek hartuko dute protagonismoa jardunaldi honetan. Infantilek eta kadeteek bazterketa desberdinak jokatuko dituzte Gipuzkoako txapelketako finalera iristeko helburuarekin.

Senior kategorian, Lauburu Berazubi Fisioterapia taldea Lasarteko Aldaz Hortz Klinika taldearen aurrean jarriko da; zazpigarren eta zortzigarren sailkatuak neurtuko dira hurrenez hurren, eta ligako finalari eroso erantzungo diote Txubelen mutilak bigarren itzulian ondo erreakzionatu ostean. Norgehiagoka honek irekiko du jardunaldia Belabietan, ostiralean 20:00etan.

Jarraian neskak hartuko dute lekukoa eta Gipuzkoako txapelketako laugarren jardunaldia jokatuko dute. Lesioek min handia egiten ari dira denboraldi honetan eta oraindik ez dute lortu txapelketako bigarren fase honetan puntuatzea. Gipuzkoako finala jokatzeko aukerarik gabe geratu dira, azken bi denboraldietan txapeldun izan ostean. Helburua txapelketa sentsazio onarekin amaitzea eta datorren denboraldia planifikatzen hastea da.

Norgehiagoka garrantzitsuak larunbatean goizean izango dira. 9:30ean infantil taldeak kategoriako lehenbiziko finalaurrekoa jokatuko du; jokoan datorren astean Donostiako Gaska kiroldegian jokatuko den finalerako pasea. Aurkaria Antiguoko izango da; talde honek denboraldiaren azken fasean asko hobetu du, eta finalaurreko hau ligako bosgarren sailkatu bezala jokatuko badu ere, Loitzun eta Cesar Rocaren mutilak ez lukete lasaitasunarekin hartu behar Enriquek gidatutako talde hau.

Aurten Gipuzkoako txapelketako irabazleak Espainiako txapelketako aurreko fasea jokatzeko aukeretan sartuko da historian lehenbiziko aldiz Euskadin.

Jarraian, 11:00etan Mikel Raposok gidatutako kadeteak Irungo Erain taldea jasoko dute; hauek ere Gipuzkoako txapelketako finala dute jokoan. Mondraten izandako estropezuaren ostean garaipenak bakarrik balioko die, izan ere, jardunaldi baten faltan eta ligan laugarren sailkatua izanda, Mondratek finalerako plaza lortu du-eta.

Eta zehazki Mondrate izango da 12:30ean Belabietara etorriko dena gure 2004. urteko kadete taldearen kontra jokatzera, zeina liga erregularreko bigarren itzuli bikaina burutu ostean finalera iristeko aukerarik gabe iritsi da azken norgehiagoka honetara.

Gipuzkoako finala Zarautzen jokatuko da datorren maiatzaren 25ean. Hala ere final honetan ez da kadeteen Euskadiko txapelketaren finalerako paserik emango, euskal komiteak territorialeko txapelduna izendatzeko datarik ez zegoelako, eta honekin batera, Espainiako txapelketaren aurreko fasean parte hartzeko aukera ere.

Euskadiko txapelketa datorren maiatzaren 18an jokatuko da, Bizkaiko txapeldunaren contra eta Mikel Raposoren mutilak izango dira final hori jokatuko dutenak liga erregularreko txapeldun bilakatu ostean. Final horretan, esanda bezala, Espainiako txapelketaren aurreko fasea jokatuko duen taldea erabakiko da.

Zorte on guztiei, bakoitzak bere konpromiso eta helburuekin klubari hazten laguntzen du, indibidual eta kolektiboki.

#GoazenLauburuKEIbarra #AukeratuMoreeginLauburu


Ekain Zubizarreta andoaindarren aldeko elkartasun argazkia Goiburun

Gaztetxeko Pilota txapelketa giro ederrean jokatu ostean, pilotariek eta ikusleek Ekain Zubizarretaren aldeko elkartasun argazkia atera zuten Goiburuko frontoiean. Jende asko gerturatu zen pankarta ingurura andoaindarrari babesa erakusteko.


Aurrekontuen inguruko herri batzarra egingo da bihar Mutrikuko Zabiel Kultur Etxean

Herri batzarra egingo da bihar, martitzena, 19:00etan Mutrikuko Zabiel Kultur Etxean. Gaia 2014rako asmo nagusiak eta aurrekontua izango da. Aurrekontuak onartzeko bilera egin aurretik, bere asmoak aurkeztu nahi dizkie herritarrei udalak, diruaren planteamendua nola egin den besteak beste. Ogasunean lan handia egiten dabiltza eta herritarrekin partekatu nahi dute.


Lokiz mendizerrara irteera egingo dute 13an, hiru gailur igotzeko

Goierri mendi elkartearen egoitzan eman

daiteke izena; ”paisaia aberastasun handiko” ingurua da.


Pantxi Altubek irabazi ditu Bizkaiko Bertsolari Txapelketako finalerako sarrerak

ANBOTOk abenduaren 15ean Miribillan jokatuko den Bizkaiko Bertsolari Txapelketa finalerako sarrera bi zozkatu ditu. Sarreren irabazlea Pantxi Altube elorriarra da.

Gaur aurkeztu dute zapatuko finala. Miren Amurizak, Eneko Abasolok, Aitor Bizkarrak, Nerea Ibarzabalek, Jone Uriak, Xabat Galletebeitiak, Etxahun Lekuek eta Onintza Enbeitak abestuko duten saioa 17:00etan hasiko da.

Barikuko alean Miren Amurizari, Eneko Abasolori eta Aitor Bizkarrari egindako elkarrizketa kaleratuko du ANBOTOk.


«Independentismo katalana da bizitza hobe bat izateko itxaropena, identitate kontua baino»

Patricia Gabancho kazetari katalanak, ‘Katalunia: bai, bai’ hitzaldia emango du gaur 19:30etan, Biterin, Hernani Errotzenek antolatuta. Kataluniako prozesuaz eta Euskal Herriaz galdetu diogu.

Katalunia: bai, bai. Zer esan nahi duzu?

Zaila izan da kontsultaren deialdira iristea, erabat independentistak ez diren indar politikoak batuz. Independentismo herrikoiak egin du presioa, kontsulta egiteko. Aurreneko bai horrek dio Katalunia estatu bat izan behar dela, baina izan daiteke Espainiari lotutako estatu federal bat ere. Bigarrenak, berriz, dio estatu hori independentea izan behar dela. Beraz, Katalunia independente bat izateko, Bai-Bai bozkatu behar da. Zaila da, baina ezinezkoa ez.

Uste duzu kontsulta egingo dela eta baiezkoak irabaziko duela?

Zerbait pasako da azaroaren 9an. Espainiako gobernuak ez du onartzeko asmorik izango, eta ez dakigu ze jokabide hartuko duen. Horrek kondenatuko du parte hartzea. Eta emaitza, are eta zailagoa da asmatzen. Une honetan, independentziak duen babesa %50etik gorakoa da, eta %80ak bozkatu nahi du. Baina horrek ez du ezertarako balio hautestontzirik gabe.

Independentismo katalanak ez dauka zerikusirik identitatearekin: mugimendu politiko bat da, herrialde ezberdin bat egiteko, hobea, justuagoa eta demokratikoagoa, denontzat. Kontua ez da espainiarra edo katalana izatea; bizitza hobe bat izateko itxaropena baizik.

Hitzaldia emango duzu gaur, kulturaren biziraupenaz, estaturik gabeko nazioetan. Beharrezkoa da independentzia Euskal Herriarentzat? Posible da?

Euskal Herria eta independentziaren arteko harremana, euskal herritarrok konpondu behar duzue. Herri baten etorkizuna, herriak berak erabaki behar du, demokratikoki, modu baketsuan eta ilusioz. Beste kontu bat da estaturik gabeko nazioena: istripu historiko bat da. Baina ez dago legerik, hori aldatu ezin dela dioenik. Nazioa existitzen bada, iraunkortasuna ukaezina da, eta horrek bakarrik, eskubidea ematen du etorkizuna planteatzeko. Eta gehiengoak erabaki dezala.

Esan izan duzu, independentziak aurrera egin duela, Espainiak duen itolarri ekonomikoari esker. Nahikoa da hori independentzian sinisteko?

Ez da ekonomia bakarrik, proiektu kolektibo bat praktikan jartzeko gaitasuna baizik, espainiakoarekin bat egiten ez duen proiektu bat. Alegia, ezin da guztiz katalana izan Espainiaren barruan, Espainiako eredu ekonomiko, sozial, kultural eta linguistikoak baldintzatzen gaituelako. Norbait espainiar baino gehiago katalana sentitzea iraingarria dela uste duten bitartean, arazo bat izango dugu.

Cronica de la Independencia liburuan, imaginatu duzu nolakoa izango den Katalunia independentea, 2037. urtean.

Liburua joku bat zen. Hiru gauza planteatu nahi nituen: independentziaren prozesua uste baino errazagoa izan daitekeela; etorkizuna itxaropentsua eta positiboa izan daitekeela; eta 2037ko Katalunian proposatutako guztia, ez dela posible eskumen autonomikoekin bakarrik.


‘Euskal baleazaleen triskantza’ Reykjaviceko zinema jaialdian

Euskal baleazaleek Islandian bizi izandako gertakari ilunak jasotzen ditu Euskal baleazaleen triskantza dokumentalak. Orain, Eñaut Tolosak, Beñat Iturriotzek eta Ander Arresek gidatutako lana, Islandiara itzuliko da. Izan ere, Reykjaviceko Nazioarteko Zinema Jaialdian eskainiko dute. Emanaldia igandean izango da, 13:45ean, Bio Paradise antzokian. Eñaut Tolosa zuzendaria bertan izango da.

1615. urtean, Martin Villafranca, Pedro Agirre eta Esteban Telleria kapitainek gidatutako 86 arrantzale, Islandia aldeko uretara joan ziren, baleak arrantzatzeko asmotan. Lehen harremanak onak izan zirela badirudi ere, garbi ez dagoen arrazoien bat dela medio, bertakoek euskal arrantzaleak erasotu eta 32 lagun hil zituzten, Islandiaren historiako triskantzarik handienean.

GoiBerri (2015-05-04): Baleazaleen aztarnen bila


Irrintziren XXIII. Garagardo azoka harrera beroarekin doa aurrera

Ostegunean zabaldu zuten Irrintzi elkartearen XXIII. Garagardo azoka, eta ohi denez, erantzun bikainarekin doa aurrera. Jan eta edatekoez gain, giro paregabea ziurtatuta egoten da bertan.

Elkarteko kide eta laguntzaileak buru-belarri ari dira lanean; esker oneko lanean aritu ere, azoka jendez gainezka egon baita orain arteko bi egunetan. Bihar gauean (uztailak 21) itxiko ditu ateak. Bitartean, gaur eta bihar, arratsaldeko 18:00etatik aurrera zabalik egongo da Txermingo Zubimusu ikastola azpian.


Hainbat gazte eta ikasle talde greba orokorrera batu dira

Urtarrilaren 30eko aldarrikapenei atxiki zaizkie, baina aldarri propioak landu dituzte zenbait arlotako eragileek.


AEKren aurkako autoan deklaratzera deitu zuen Garzon epaileak

Espainiako Auzitegi Goreneko Baltasar Garzon epaileak AEK elkartearen aurka egindako autoan deklaratzera deitu zuen Eduardo Konde azaroaren 30ean. Deklaratu ondotik, inolako kargurik eta fidantzarik gabe aske utzi zuten. Bertze inputatuek aste honetan eginen dituzte azken deklarazioak. «Orain, Garzonek agintzen duenaren esperoan nago –dio Eduardok– inork ez baitaki gizon hau nondik ateratzen ahal den». Hamabi urtez AEKn aritu zen Eduardo Konde. Berak erran digunez, «Garzonen argudioak funtsgabeak dira. Iruzur egitea leporatzen digu, irakaskuntzan ari direnek BEZarik ordaintzen ez dutenean eta 1996an Eusko Jaurlaritzarekin akordioa sinatu arte AEKk langilerik ez zuenean. Hortikan, gainera, ETAren kolaboratzaile ginela ondorioztatzen du. Sinestezina da!».


Euskal Bizikletaren aurkezpena egingo dute gaur, udaletxean

Gaur, 19:15ean, Euskal Bizikletako ordezkariak, Dorletako Amako kideak eta Udaleko ordezkariak elkartuko dira udaletxean, proba horrek Gatzagan egingo dituen bi etapak aurkezteko. contributors:

Maiatzaren 31n hasiko da Euskal Bizikleta, eta ekainaren 2an iritsiko da Degaboienera. Egun horretan lasterkariek Ispasterren hasiko dute etapa, eta Gatzagan amaituko da, ibarreko hainbat herritatik igaro eta gero. Eta, hurrengo eguneko etapa ere herrian hasiko da. Horren guztiaren gaineko aurkezpen ekitaldia egingo dute gaur Gatzagan.


Arriskuan bizi

Presioa. Jose Luis Mendilibar entrenatzaile duenetik, beste zerbait dauka Osasunak. Berritasunik handiena erritmo bizia da. Baloiarekin eta baloirik ez duenean. Azkeneko alor horretan, presioa erabiltzen du erritmoa bizitzeko. Aurkariaren zelaiaren beste muturrera joan behar badu ere, han joaten da taldea. Ausarta da Mendilibar. Bere agindupean egon diren talde guztietan erabili du presioa. Horri esker, aukera izaten du Osasunak baloia aurkariaren atetik gertuago jokatzeko, eta igandean, txukun ibili ziren eremu horretan jokatu zutenak. Baloiarekin ere bizi ibiltzen da orain, eta bizitasunak zehaztasuna eskatzen du. Zehaztasuna baloia jotzerakoan eta kontrolatzerakoan, eta zehaztasuna baloirik ez duten jokalarien mugimenduetan. Baina horrek denak arriskuak dauzka. Presioa goian egiten bada, taldeko azkeneko lerroa ere aurreratuta egoten da, metro asko utziz bere atzean. Eta presioa egiteko aurreneko ahaleginean, aurkariaren zelaian, huts egiten bada, harrapakin erraza bilakatzen da azkeneko lerroa aurkariarentzat. Arriskuan bizi ibiltzen da Osasuna, baina arriskuan bizi da.

Atzealdean, zehaztasun gutxi. Arrisku handiak hartzea da, esate baterako, taldea erasoan doanean bi hegaleko atzelariak gorantz igotzea. Erdiko bi atzelariak bakarrik gelditzen dira. Hori baliatu zuen Atletico Madrilek txikizioa eragiteko Nafarroako Erresuman. Hori, eta Osasunako atzelarien zehaztasun eskasa baloia erabiltzeko garaian. Taldeak bizi jokatzen duenez, denek egin behar dituzte gauzak azkar, eta atzelariak ez dira zelai-erditik aurrera jokatzen dutenak bezain abilak. Gabeziak biluzik dituzte orain Osasunako atzelariek, eta horietako huts bat ederki probestu zuen Diego Costak bere hiru goletako bat sartzeko. Atzelariak, batez ere erdikoak, ez direnez oso trebeak baloia jotzeko teknikan, gabezia hori konpon daiteke laguntza ematen dieten taldekideen kokapen egokiarekin; taktikarekin, alegia. Baina horretan ere huts igandean. Sergio atzelariari laguntza ematera eta baloia eskatzera aurrez aurre joan zitzaion zelai-erdikoak bazeukan albo batera egitea mugimendua, eta bere atera zeharka begiratuz. Sergioren zehaztasun txikia ez zen hain nabarmen ikusiko.

Itxi ez, eta ireki. Etxetik kanpo 1-3 irabazita, Athleticen partida ikusi ez zuenak pentsa dezake aurreneko kolpean erraz irabazi zuela. Asko-asko ere ez zitzaion kostatu, egiari zor. Baina markagailuak adierazten duen alde handia baino txikiagoa ikusi zen Almeriaren zelaian. Nahiz eta bi goleko aldearekin ibili, partida irekiegia egon zen. Ez zeukan kontrolpean Athleticek. Ezta Almeriak ere, eta hori bada zerbait. Baina gehiago lotu beharko zuela iruditzen zait. Errezeloa daukat Almeria ez ote zitzaion erraz antzean iritsi Iraizozen area inguruetara. Momentu horretan, emaitza 1-3 zela, taldeak ez zuen defendatu eta ez zuen erasotu. Ez bata, ez bestea. Eskerrak Almeria zeukan aurrean. Zerbaitegatik doa azkena. Baina arriskua hor izan zuen Athleticek.

Estu eta larri. Realaren gabeziak zein diren esana eta idatzia dago. Zuzentzeko lan asko egin behar da, eta litekeena da denbora nahikoa ez edukitzea landu behar den guztia lantzeko. Beste zerbait asmatu beharko du Martin Lasartek. Erasoan ditu gabeziak, eta hortik datoz gainerako guztiak, baita defentsako lan biguna ere. Ikusirik taldeko abilenak ez daudela sasoiko, ezin daiteke orain arte bezala jokatu. Edo jokalariak aldatzen ditu, edo jokatzeko eredua eraberritzen. Edo biak: jokalariak aldatu eta horien ezaugarrien araberako eredua aukeratu. Egin dezake erasoan gutxiago arriskatzearen aldeko hautua, kontraerasoan jokatzeko. Bolada txarrak sendatzeko botika eraginkorra izaten da baloirik gabeko lana sendotzea: bost atzelari jarri, edota lerroak atzeratu gero kontraerasora jokatzeko. Marka da gero, baina orain ere, arriskuan bizian da Reala Lehen Mailan.


Antio Txokorik Ederrena lehiaketaren finalean sar daiteke gaur

Gaur final erdietan sartuko da Repsol Gidak antolatutako Txokorik Ederrena aukeratzeko lehiaketa. Antioko baseliza bigarren tokian dago 10.000 puntutik gora bildu eta gero. Aurretik Extremadurako Barruecoseko Monumentu Naturala baino ez du. Ezusterik egon ezean, gaur finalerako txartela lortuko du Zumarragako ermitak. Irailean ebatziko dute saria zein tokik lortuko duen.Txokorik Ederrena hautatzeko bozketa Internet bidez egiten ari dira eta Antioren alde egiten duten hainbat eragilek botoa emateko gonbitea egin nahi diete zumarragarrei. Botoa emateko guiarepsol.com/mejorrincon webgunean sartu behar da. Bozkatzeagatik sariak lortu daitezke.


Artur Masek kontsulta deitzeko dekretua sinatu du

Masen esanetan, gaurko egunak "mugarria ezarriko" du, eta kontsultaren antolakuntza elkarrekin negoziatzeko prest dagoela berretsi dio Gobernu zentralari.

Artur Mas Generalitateko presidenteak sinatuko du dagoeneko azaroaren 9ko kontsulta deitzeko dekretua. Ondoren, adierazpen instituzionala egingo du Generalitateko Areto Gotikoan.

Masen arabera, gaurko egunak "mugarria ezarriko" du, baina, era berean, kontsultaren antolakuntza elkarrekin negoziatzeko prest dagoela berretsi dio Gobernu zentralari.

Sinadura eta gero egindako hitzaldian Masek esan duenez, "Kataluniak hitz egin, besteek entzutea eta bozkatu nahi du".

"Galdera, data eta esparru legala adosteko prestutasuna agertu dugu, eta jarrera horri eusten diogu kontsulta posible egiteko, baina ezin dugu legaltasunez jantzitako immobilismoan erori", gaineratu du Masek. Hitzaldiaren ostean, Sant Jaume plazan pilatutako jendetza agurtzera atera da presidente kataluniarra.

Gainera, Masen hitzetan, "gaur beti gogoratuko dugun eguna da". Presidentearen arabera, prozesua "gehiengo sozialean, adostasun politikoan, elkarrizketaren eta esparru legalen errespetuan" oinarrituta dago, Kataluniako Parlamentuak onartutako Kontsulten Legeak babestuta deitu baitute kontsulta.

Masek ziurtatu du "prest" eta "zoriontsu" dagoela, eta bere "leloarekin" laburbildu nahi izan du: 'Burua hotz, bihotza bero, ukabila estu eta oinak lurrean".

Sinadura 10:30ak pasatxo zirenean egin du, Generalitateko jauregian egindako ekitaldi instituzionalean. Erakunde ezberdinetako ordezkariek eta Kataluniako gizarteko ordezkariek parte hartu dute bertan. Besteak beste Nueria Gispert Parlamenteko presidentea izan da.

Jordi Baiget Kataluniako Gobernuko idazkariak kontsulta deitzeko dekretuaren puntu nagusiak irakurri ditu, joan den astean Parlamentuak onartu zuen Kontsulta Legearekin bat.

Gauean, Artur Masek zuzeneko elkarrizketa emango dio Kataluniako telebista publikoari.

Masek dekretua sinatu bezain laster, Espainiako Gobernuak Estatuaren makinaria abian jarri du legeari aurre egiteko.

Soraya Saenz de Santamaria Gobernu espainiarreko presidenteordeak iragarri duenez, Gobernuak txosten bat egitea eskatu dio Estatu Kontseiluari, Kataluniako Kontsulten Legearen eta deialdiaren dekretuaren kontrako helegitea aurkezteko helburuarekin.

Estatu Kontseiluak Batzorde Iraunkorraren bilera egingo du igande honetan Espainaiko Gobernuak eskatutako txostena prestatzeko. Kataluniako Kontsulten Legearen eta deialdiaren dekretuaren kontrako helegitea aurkezteko helburuarekin eskatu du Rajoyren exekutiboak txosten hori.

Estatu Kontseiluak txostena egin ostean, Ministroen Bilera egingo dute, Mariano Rajoyk helegitea aurkeztu dezan, Auzitegi Konstituzionalean.

Artur Mas galdeketa egiteko itxaropentsu agertu da

Auzitegi Konstituzionalak Kataluniako galdeketa geldiaraziko balu ere, azkenean debekua bertan behera uzteko itxaropena agertu du Artur Mas Generalitateko presidenteak.

TV3 telebista kateari eskainitako elkarrizketan adierazi du ez dakiela Justiziak zer erabakiko duen: "Gauza bat da geldiaraztea eta beste bat azkenean debekua altxatzea eta egiteko aukera izatea".

Legea etenda ere, Kataluniako Gobernuak galdeketaren prestaketa lanekin jarrai dezakeela azpimarratu du: "Etenda gelditzen bada, ez baliogabetuta, edozein momentutan aldatu daiteke erabakia.


ARGAZKIAK: San Telmo Eguna

San Telmo kalean modu berezian bizi duten eguna da gaurkoa. Bertatik igarotzen da ermitara bidean doan prozesioa, eta kaleko elkarteetan eta etxebizitza batzutan hamaiketakoak ere ematen dituzte. Hemen dituzue goizean zehar ateratako zenbait argazki.


Zubietako gazteak, erreboteko Euskal Herriko txapeldunorde

Euskal Herriko errebote txapelketako finala jokatu zuten atzo zubietarrek Hendaian. 13-9 nagusitu ziren aurkariak. Zubieta pilota elkarteko boskotea ordea ez zen atzean geratu. Euskal Herriko txapeldunorde ditugu, Antton Arrillaga, Ander Iruretagoiena, Txomin Bordagarai, Julen Iñarra eta Unai Azpiroz. Zorionak!! !

Uztailaren 24tik 31ra Zubietan ospatuko diren Santio jaien baitan ere, errebote neurketa eta joko garbi erakustaldiaz gozatzeko aukera egongo da:

Uztailak 25, ostirala: Santio Eguna

17:30 Haurren Joko Garbi erakustaldia.

Jarraian, Gazteen Errebote partidua: ZUBIETA vs OIARTZUN.

Uztailak 31, osteguna: San Inazio Eguna

11:30 Errebote partidua.


Frantziak Mont-de-Marsango espetxera hurbildu du Luis Iruretagoiena

61 urteko euskal presoa Alençon hiriko kartzelan zegoen, 830 kilometrora.

Frantziako Gobernuak Luis Iruretagoiena Lanz euskal presoa Mont-de-Marsan Landetako hiriburuko kartzelara lekualdatu du, Etxerat presoen senideen elkarteak jakinarazi duenez.

61 urteko euskal presoa 20 urteko kartzela zigorra betetzen ari da, eta orain arte Alençon hiriko kartzelan zegoen, 830 kilometrora.

2007ko irailaren 1ean atxilotu zuten, Frantziako Cahors udalerrian, Lot departamenduan.

Frantziako Justiziak 20 urteko kartzela zigorra ezarri zion 2013ko martxoan, Garikoitz Aspiazu eta Mikel Carrera Saroberekin batera epaitu zutenean.

Iruretagoienaren lekualdatzea aintzat hartuta, Frantziak 13 euskal preso gerturatu ditu urtea hasi denetik.


PSE-EE lehen indarra Gipuzkoan, EAJrekin batzarkidetan berdinduta

Boto baliogabeak EAJren botoak baino gehiago izan dira. PSE-EEk eta EAJk 16 batzarkide eskuratu dituzte bakoitzak. Donostian erraz irabazi du PSE-EEk. Parte-hartzea %59,66koa izan da.

Nabarmen egin du gora Gipuzkoako Batzar Nagusiak aukeratzeko hauteskundeetan PSE-EEk. Lehenengo indarra izan dira boto kopuruan, eta 16 batzarkide lortu dituzte, duela lau urte baino lau gehiago. EAJk ere 16 batzarkide lortu ditu. Boto baliogabeen kopuru handia nabarmentzekoa, EAJren botoak baino gehiago izan baitira. ANVk Gipuzkoako Batzar Nagusietara aurkeztutako zerrenda guztiak baliogabetu zituzten.

EB-Aralar koalizioak ere gora egin du, eta 6 batzarkide lortu ditu, PPren kopuru bera. Azken horiek bi batzarkide eta 15 mila boto galdu dituzte. EA bakarrik aurkeztu da eta 7 batzarkide eskuratu ditu.

Donostian PSE-EE lehen indarra izan da, eta Odon Elorza izango da alkate beste lau urtez. Botoen %37 eta 11 zinegotzi lortu ditu. PP izan da bigarren indarra, 6 zinegotzirekin, eta EAJ hirugarrena 5 zinegotzirekin.


Ikastolako besta

Ekainaren 17an eginen da Olhain ikastolako besta.Arratsaldean joko puzgarriak izango dira haurrentzat plazan segitzeko Speitz Mukaki taldeak ikusgarri bat emanen du, eta arratsean pintxoak eta zintzur bustitzea egiteko aukera izanen da.


Txakolin eguna igandean

15 upategitako txakolina edan eta txahal pintxoak dastatzeko aukera egongo da Aiako plazan

Datorren igandean, apirilaren 3an Txakolin eguna egingo dute Aian. Txakolina edan eta txahal pintxoak dastatzeko eguna izango da aiarrentzat. Jatorrizko izendapena duten hamabost upategitako postuak jarriko dira herriko plazan eta Eusko Labelekoek txahal bat erreko dute burruntzian.

11:30ean hasiko dira jan-edanak banatzen, Aiako Plazan. Hiru euroko prezioa izango du kopak eta txahal pintxoa 1,5 eurotan salduko da.


Legazpiko Santikutz jaiak. Egitaraua

GAUR19:00. Txupinazoa eta pregoia, plazan. Musika bandarekin eta erraldoiekin eta buruhandiekin. Pregoilariak: Sustraiak taldea.19:15. Erraldoi eta buruhandien kalejira, bandarekin.20:00. Legazpiko Bertso Olarien ekitaldia, erdiguneko kaleetan.20:00. Alaitasuna eta Sacalfi errondailen kontzertua Latxartegi aretoan.22:00. Bertso Olarien saioa txosnetan.23:30. Kontzertua, plazan: Los Zopilotes Txirriaos.BIHARHaurren eta gazteen eguna09:00. Santikutz txirrindulari klasikaren irteera.10:00. Legazpiko haurren pilota txapelketako finalak.10:00. Herrialde mailako bola txapelketa. Izen-ematea: 10:00etatik 11:00etara.10:30. Herrialde mailako plater tiraketa Urtatzako zelaian.12:00. Udalbatza txikiaren agurra udaletxeko balkoitik. Ondoren, haurren eta gaztetxoen kalejira, txarangak lagunduta.13:00. Txirrindulari probaren iritsiera.14:30. Kuadrillen bazkaria.17:00. Binakako pilota txapelketa herrikoiaren finalak.17:30. Haur eta gazte danborrada. Kiroldegian egingo dute.19:00. Kantu jira, Benta Zaharreko Mutiko Alaiak taldearekin. Gernika plazatik abiatuta.19:30. Dantzaldia gaztetxoentzat, plazan, D Jai Andonik Mugitzen Zaitu animatzailearekin. Musika DJ Tirapuk jarriko du.23:30. Dantzaldia D Jai Andonik Mugitzen Zaitu animatzailearekin. Musika DJ Rodriguezek jarriko du.01:30. D-Pintxos eta Salda Badagoren kontzertua txosnetan. LARUNBATA08:00. Xexenak eta poniak Euskal Herria plazan.09:30. Ganadu feria, artisauak eta talogileak, Latxartegin.10:00. Bakarkako xake txapelketa suitzar erara, elizako arkupeetan.10:30. Arkume prestaketa, burruntzi erara, Kale Nagusian.11:00. Herri mailako bola txapelketa. Izen-ematea: 11:00etatik 11:30era.11:30. Trikitilarien kalejira.12:00. Doinua gazte bandaren eta Legazpi musika bandaren kontzertu bateratua, plazan. Garesko gaiteroek eta Sustraiak dantza taldekoek ere parte hartuko dute.12:30. Sagardo dastaketa, Kale Nagusian. 13:00. Arkume pintxo banaketa, Kale Nagusian.14:00. Haurren eta familien bazkaria, plazan.16:00. Sardina freskue ikuskizuna, familientzat, plazan. 16:00. Herri mailako plater tiraketa.17:30. Xexenak eta poniak, plazan.Arratsaldean. Altxatu taldearen kontzertua, txosnetan.19:00. Erraldoi eta buruhandien kalejira, Elutxa txarangarekin. 23:00. Herri danborradaren irteera, Laubidetik.00:00. Herriko bandera jarriko dute eta ereserkia abestu, plazan. 00:30. Zo-Zongó taldearen rock ikuskizuna, plazatik abiatuta.02:30. DJ Josu Pozo, txosnetan.IGANDEASantikutz eguna09:30. Iruñeko Ezpelur gaitero taldearen goiz deia.10:30. Mirandaolako gurutzearen prozesioa eta meza.12:00. Gaiteroen emanaldia, ezpata dantza, Olaria sariaren banaketa, soka dantza, zinta dantza eta larrain dantza.17:00. Industriaren kirol parkea, haurrentzat, Kale Nagusian.17:30. Pilota partidak. Jaunarena Artolaren aurka eta Urrutikoetxea eta Barriola, Irribarria eta Albisuren aurka.19:00. Zaldi erakustaldia Kale Nagusian, Ormazarreta zalditegikoen eskutik.20:00. Demodé Quartet taldearen EPA! kontzertu-ikuskizuna, plazan.01:00. Arraio eta Txorroskillo taldeen kontzertua, txosnetan.ASTELEHENA, MAIATZAK 4Santikutz Txiki17:00. Skratx familientzako antzezlana, Kale Nagusian.18:30. Erraldoien eta buruhandien kalejira, trikitilariekin.LARUNBATA, MAIATZAK 912:00. Kapela dantza herrikoia, plazan.16:30. Goitibera lasterketa, Laubiden.19:30. Goitibera lasterketaren sari banaketa, helmugan (Santikutz kalean).IGANDEA, MAIATZAK 10Mirandaola eguna09:00. Txistularien goiz deia.10:30. Gurutzearen itzulera Mirandaolara.11:00. Meza, abesbatzaren emanaldiarekin.11:45. Olagizonei ongi etorria eta ohorezko ezpata dantza.12:00. Ola martxan jarriko dute.12:30. Jaiaren hasiera: dantzari txikiak, ikastolako bertsolariak, mirariaren antzezpena eta trikitilariak.14:00. Herri bazkaria.16:00. Erromeria, Elustondo anaia-arrebekin.18:30. Herrira itzultzea.


Realak baieztatu egin du Montanierrek taldea utziko duela

Realeko entrenatzaile Philippe Montanier. (Argazkia: Realsociedad.com)

Philippe Montanierrek ez du Realeko entrenatzaile izaten jarraituko. Halaxe jakinarazi du gaur Realak, ohar baten bidez. Kontratua urtebetez luzatzea eskaini zion Realak, baina Montanierrek ez duela onartu kontratua berritzeko eskaintza jakinarazi du. Edonola, gaia ekidin du klubak: “Denboraldia amaitzeko falta diren bi partidak igaro ostean hitz egingo du gaiaz klubak”, dio oharrak. Hala, falta diren bi partidetan jarri nahi du burua, “denboraldi bikainari” bukaera onena emateko. Bi denboraldi egin ditu Montanierrek Realean.


Zabalganan hezkuntza beharrak artatuak izan daitezen eskatu dute auzoko hainbat eragilek

Zabalganako Amezti Txiki eta Mariturri Galtzagorri gurasoen elkarteek eta Zabalgana Batuz eta Zabalturri elkarteek bat egin dute “auzoan dagoen hezkuntza arazoari” aurre egiteko.

22.000 bizilagun dituen auzoan ikasteko lekuak falta direla salatu dute aipatu elkarteek. Egun, Zabalgana LHI eta Mariturri LHI dira auzoan dauden ikastetxeak baina bertan eskaintzen diren plazak nahikoak ez direla adierazi dute. Izan ere, 2 urteko geletan gainditu behar izan dituzte ikasleen ratioak eta Mariturrikoa, esaterako, oraindik barrakoietan eraikita dago. Gauzak horrela, auzoan jaio diren 958 umeentzat soilik 138 plaza eskaintzen dira eta hortaz, haurrak inguruko auzoetan matrikulatzera behartuta daude familiak. Horrez gain, aurreikusita zegoen Zabalganako institutuaren eraikuntzaren zain daudela ere salatu dute auzoko eragile hauek.

Egoera honen aurrean, honako hauek dira Zabalganako elkarte hauek egiten dituzten aldarrikapenak: Ikastetxe berriaren eta institutuaren eraikuntza, Mariturri LHI eraikitzeko lanak berehala hastea eta hezkuntza kalitatea bermatu aldera, auzoko ikastetxeetan laugarren lerrorik ez ezartzea.


Animalien Askapen Fronteak hainbat ehiza dorre eta postu suntsitu ditu Euskal Herrian

Eraikin bat ere kaltetu dute. Ermuan, Eskoriatzan, Mendiolan, Pasaian, Garesen, Eunaten, Azkoienen eta Kintoan egin dituzte erasoak, "animalien zapalkuntzaren aurka" protesta egiteko.

Animalien Askapen Frontea izenpean batu diren animalien aldeko hainbat taldek ehiztariek ehizan egiteko erabiltzen dituzten 25 dorre eta hainbat postu suntsitu zituzten abenduaren 26tik 27ra doan gauean Euskal Herriko hainbat lekutan. Gainera, dorreak eta postuak ez ezik, eraikin bat ere kaltetu zuten.

Hain zuzen ere, Ermuan, Eskoriatzan, Mendiolan, Pasaian, Garesen, Eunaten, Azkoienen eta Kintoan egin zituzten erasoak.

“Ez gara beste alde batera begira geratuko, espezie ezberdinekoak izateagatik, animaliak zapaltzen, esplotatzen eta hiltzen dituzten bitartean. Euskal Herrian 50.000tik gora ehiza lizentzia daude. Horrek esan nahi du ehiztari bakoitzak animalia bakarra hilda ere, sarraski onartezina egiten ari direla, eta zoritxarrez biktima kopurua askoz handiagoa da”, salatu du Animalien Askapen Fronteak.

Bukatzeko, agiri horretan azpimarratu dute animalien aldeko taldeek egiten dituzten protestek ez dutela min fisikorik eragiten, eta bide horri eutsiko diotela aurrerantzean ere.


Bizenta Mogel, prestakuntza intelektuala lortzen eta kontatzen jakin zuen emakumea

Muga estuen menpean eta moral itxi bati estuki lotuta egon arren, nahi zuena esateko, eta, neurri batean, egiteko moduak aurkitu zituen Bizenta Mogelek (1782-1854). Hori azaldu dute gaur [urriak 20] Europako Ondare Jardunaldien baitan Mogeli buruz egin diren saiotan. Udaletxean bildu dira herritarrak euskaraz idatzi eta bere izen-abizenez liburu bat sinatu zuen lehen emakumearen bizitza ezagutzeko.

Yolanda Arrieta etxebarritarrak gidaturik –urteak daramatza Mogeli buruzko tailerrak ematen eta Bizenta Txiki ipuina idatzi du–, Josune Muñoz Skolastikako kidea, Xabiel Altzibar Euskaltzain urgazle etxebarritarra eta Xabier Kaltzakorta irakasle eta euskaltzain markina-xemeindarra izan dira hizlariak. Idazlearen lanen eta haren ingurukoen testigantzen bitartez, Mogelengana gerturatzeko aukera eman die aretoan bildutakoie. “Mogelek lortu zuen printzipioz emakumezkoentzako ezinezkoa zena”, esan du Muñozek, “Oso buru argia zen, jakin zuen prestakuntza intelektuala lortzen; eta kontatu zuen zelan lortu zitekeen”.

Muñoz, Arrieta, Altzibar eta Kaltzakorta, gaurko hitzaldian.

Hizkuntzetarako gaitasun handiko emakumea zen, eta bere osaba Juan Antonio Mogelek euskara, gaztelania eta latina erakutsi zizkion; frantseserako ere izugarrizko gaitasuna zeukan, sasoiko gizonezkoak harritzerainokoa. Kaltzakortak azaldu duenez, Juan Antonio Mogelek idazle espainiar bati idatzitako gutunetatik ondorioztatu daiteke Bizentari irakatsi ziona baino gehiago irakatsi ahal izan ziola; alegia, Bizenta gizonezkoa izan balitz, beste alor batzuk lantzeko aukera eskainiko liokeela, fisika kasu.

Tarine musika eskolako neska-mutilek ere beraien alea jarri dute gaurko jardunaldietan; Mogelek idatzitako Gabon kanta bi abestu dituzte. Yolanda Arrietak esan duenez, ziurrenik koru batek Mogelen letrak abesten zituen lehen aldia izan da; egun seinalatua. Tarinekoek Bizenta Txiki liburua jaso dute opari.


Aduriz: 'Ukondakada ez nion nahita eman Marc Valienteri'

Partida amaieran barkamena eskatu zuela gogoratu du Athleticeko jokalariak, eta esan den guztiagatik txarto pasatu duela adierazi du.

Aritz Aduriz protagonista izan da aste honetan Valladoliden aurkako partidan Marc Valienteri eman zion ukondokadagatik. "Nahi gabe" eman ziola gogoratu du Athleticeko aurrelariak.

"Ez naiz epailearen erabakia eztabaidatzen hasiko, baina Marc Valienteri ukondokada nahita eman niola esaten dutenek, ez dute arrazoirik, erratuta daude. Ez da aste erraza izan niretzat. Asko sentitzen dut Marci pasatu zaiona, eta ahalik azkarren osatzea espero dut", esan du Adurizek.

Athleticeko aurrelariak "kontzientzia garbi" duela adierazi du. Valladolideko jokalaria izandakoa da Aduriz, eta ondorioz, han beragatik esan den guztia mingarriagoa da: "Min egingo zidakeen edozein lekutan nigatik horrelako gauzak esateak, baina Valladoliden jende askoren maitasuna izan dut, eta horregatik min handiagoa ematen dit".

Athleticek Espanyolen aurka jokatuko du igandean San Mamesen. Talde katalanaren inguruan, honakoa adierazi du Adurizek: "Espanyol bolada onean dator. Entrenatzailea aldatu dutenetik asko aldatu da taldea, eta garaipena lortu ahal izateko lana gogotik egin beharko dugu".

Llorenteren egoeraz ere galdetu diote Adurizi: "Futbolaz soilik hitz egin nahi dugu. Ez dakit gai hau amaituko den edo ez, baina futbolean jokatzean besterik ez dugu pentsatu behar; bai guk, bai klubak, eta Llorentek berak ere. Athletic ahalik eta ondoen egotea da garrantzitsuena", erantzun du aurrelari zuri-gorriak.


Kontsultatu hemen pilaketen aurkako neurriak, hondartzaz hondartza

Udalerri bakoitzak bere arauak ezarri ditu, baina, oro har, ertzainek eta udaltzainek euskal hondartzetan igarotako denbora eta sarbideak zainduko dituzte.

Gehienezko egonaldiak, sarbideen kontrola eta baita eguzkia hartzeko debekua ere, horiexek dira asteburu honetan euskal hondartzetara eguraldi onaz gozatzeko hurbilduko direnek kontuan hartu beharko dituzten arauetako batzuk, eremu horietan COVID-19aren kutsatzea saihesteko neurri gisa, ertzain eta udaltzainek hura betetzen dela zainduko baitute.

Bizkaiko hondartza-denboraldi ofiziala ekainaren 15ean hasiko da, eta Gipuzkoan, berriz, uztailaren 1ean. Hala ere, gaur eta bihar izango diren tenperatura altuek bi lurraldeetako hareatzetara eta Arabako Garaio eta Landa urtegietara (denboraldia ekainaren 13an hasiko da) joan-etorri handia eragingo dutela aurreikusten dute erakundeek.

Udalerri bakoitzak bere arauak ezarri ditu, baina kasu guztietan izendatzaile komuna bainatzeko guneak arduraz erabiltzea da; izan ere, Juanjo Aurrekoetxea Eusko Jaurlaritzako Osasun Publikoko zuzendariak ostiral honetan gogorarazi duenez, koronabirusak ezkutuan jarraitzen du eta "oraindik kutsadurak sor daitezke".

Zuhurtasunerako eta erantzukizunerako deia egin du Eusko Jaurlaritzak, baita pilaketak saihestearen garrantzia azpimarratu eta hondartzen erabilera dinamikoaren alde egin du. Halaber, maskaren erabileraren alde ere egin du, pasealekuetan bi metroak gordetzerik ez badago.

Lehen turistak Donostiako Kontxako hondartzaren ondoan argazkiak ateratzen. Argazkia: EFE

Halaber, hondartza bezalako gune publiko batean kutsadura gertatuz gero, kontaktuen bilaketa "ezinezkoa" izango litzatekeela esan du.

Hain zuzen ere, Donostiako Kontxa hondartzako itsasgoran bi metroko distantzia bermatzeko ezintasunaren ondorioz, Udalak debekatu egin du ostiral honetan erabiltzaileak bertan egotea.

Udalak erantzukizuna eskatu du azken egunetan zabaldutako irudiak ez errepikatzeko, izan ere, herritarrek ez diete jaramonik egiten hareatza ixteko ordutegiari. Donostiako hondartza enblematikorako sarbideen kontrola aurrerago hastea aurreikusten da, ziurrenik denboraldiaren hasierarekin batera.

Gipuzkoako beste herri batzuetan, Zarautzen, esaterako, Udalak segurtasun gomendio batzuk egin ditu, batez ere soroslerik ez dagoelako, baina asteburuan gerta litekeenaren zain egongo da, neurririk hartu beharko balu.

Hondarribian aparkalekuaren zati bat mugatu dute, baina ez dute arazo handirik aurreikusi, hondartza handia delako. Dena dela, gaur goizean jende ugari bildu da bertan eta porturako sarrera itxi behar izan dute.

Orion eta Getarian, berriz, 'hondartza aktiboa' kontzeptua jarri dute martxan, Iparraldeko hondartza guztietan bezala, eta ezin da eguzkia hartzeko etzan. Paseatu eta kirola egin daiteke baina ez bertan etzanda egon.

Bizkaian, Aldundiak eta udalek ezarritako esparru orokorrak gehienez ere hiru orduko egonaldia gomendatzen du, kirola debekatzen du eta bandera berri bat ezartzen du, anbar kolorekoa, hondartza nahiko beteta dagoela ohartarazteko.

Era berean, komeni da eguzkitakoak, aulkiak eta koltxonetak ez eramatea, behar-beharrezkoa ez bada behintzat, leku gutxiago okupatzeko eta beste erabiltzaile batzuei egonaldia errazteko.

Jendetza erregulatzeko, sistema bat erabiliko da. Sistema horretan, okupazioaren neurketa "hondartzainek" eta sorosleek egingo dute, eta semaforo baten koloreekin bat datozen hiru okupazio-maila zehaztuko dituzte: berdea, laranja eta gorria.

Bakion, esaterako, Udalak ohartarazi du jende guztiarentzat itxita egongo dela hareatza, eta surflariek bakarrik izango dutela sarbidea ofizialki ireki arte; Ibarrangelun, EAn, Lagan, Laidan, La Arena hondartzan (Muzkiz) eta Lakeition, berriz, ezin izango da harean etzanda egon "modu estatiko eta jarraituan", azken batean, ezin izango da eguzkia hartu.

Sopelan aparkalekuak mugatuko dira, eta Getxon sarbideak kontrolatuko dira, zehaztutako edukiera ez gainditzeko.

Ereagako hondartza ostiral honetan. Argazkia: EFE

Plentziako Udalak hondartza bainatzeko eta paseatzeko erabiltzea bakarrik baimendu du; beraz, gainerako ohiko jarduerak, hala nola jolastea, kirola egitea edo eguzkia hartzea, debekatuta egongo dira. Halaber, kai-muturrera eta itsasadarraren bokalera sartzea galarazi du, eta ez du bainatzeko baimenik emango itsasadarraren ibilbide osoan.

Era berean, Udalak hareatzaren sarrera mugatu ahal izango duela ohartarazi du, edo okupazio mailak erabiltzaileen osasuna arriskuan jartzen badu, bertatik ateratzera behartu.

Gorlizko Udalak, berriz, hondartzan edozein kirol egitea galaraziko du, baina eguzkia hartzen utziko du. Edukiera kontrolatuko da, hareatzaren eta pinudiaren sarbidea mugatzeko; bertan, goizeko hamarretatik gaueko hamarrak arte kirola egitea debekatuko da.

Gainera, Gorlizko Udalak jakitera eman duenez, hondartzaren inguruan dauden ibilgailuen aparkalekuak erabat edo partzialki itxi ahal izango ditu, eta Gorlizko hondartza eta pinudia "erabat edo partzialki hustu" ahal izango ditu, baldin eta masifikazioa dela-eta erabiltzaileen osasuna arriskuan badago.

Mundakan, berriz, debekatu egin dute ekainaren 15era arte Laidatxu, Hondartzape eta Txorrokopunta inguruan eguzkia hartzea eta ezingo da paseoan joan portura zein Herrerako kaira.

Ondarroan, Udalak uztailaren 1era arte itxi du Arrigorri hondartzako dutxa eta iturrietako ur hornidura, kutsatzeak saihesteko. Gainera, Udalak asteburuetan, marea handiko orduetan bakarrik, herritarrek Arrigorri hondartzan eguzkia hartzea eta hondarretan kirola egitea galaraziko du.

Horrela, larunbat eta igandeetan, marea handiko orduetan, Udalak hondartzara joateko baimena baino ez du emango, paseatzera, haurrekin jolastera, bainatzera eta eguzkitan lehortzeko hamabost minutuz etzanda egotera.

Araban, hondartzen ordez, Garaio eta Landa urtegiak daude, eta horietan ez da gehienezko egonaldirik zehaztuko, nahiz eta bainu laburrak gomendatzen diren. Ertzainek eta Miñoiek segurtasun tartea eta edukiera kontrolatzen laguntzen dute ostiraletik.

Jendetza ez pilatzeko, Garaioko aparkalekua edukieraren % 50ean bakarrik egongo da irekita, eta debekatuta dago Garaioko eta Landako guneetatik kanpo aparkatzea.


‘Donosti Cup’ Torneoko partiduak Hernanin osteguna arte

Futbol torneoak hilaren 9 arte iraungo du eta Hernanin zortzi partidu jokatuko dira egunero. Hernaniarrik badago tartean.

ATZO izan ziren Hernanin Donosti Cup Futbol Torneoko lehenengo partiduak. Torneoaren inaugurazioa igandean egin zen Donostiako Anoetako estadioan. Herrialde askotako taldeek parte hartzen dute Donosti Cup-en eta aurten 4.000 futbolari inguru arituko dira zelai ezberdinetan. Zubipeko partiduak Partiduak jokatuko diren zelaietako bat da Zubipe. Bertan zortzina partidu jokatuko dira egunero osteguna bitartean. Partidu bakoitzak 50 minutu irauten ditu (25 minutuko bi denbora) eta 12 urtetik 19ra arteko neska-mutilek hartzen dute parte bertan. Senegaldarrak hernaniarren kontra Atzo jokatu ziren partiduen artean Institut Diambars taldearena dago. Saly herritik datoz, Senegaleko kostatik, eta euria eginagatik ere giro polita jarri zuten danborra jo eta bertako abestiak kantatzen. Bihar berriro izango dira Hernanin, El Muro taldearen kontrako partidua jokatzeko. Talde honetan C.D Hernaniko hainbat kadetek hartzen dute parte. Partidua 13:00etan izango da. Gaur Hernanin izango dira talde hauek besteak beste: Team Forca eta Soccerpo portugaldarrak, Maspalomas kanariarra eta Zeneta La Villa murtziarra. Idrissa Gana Gueye: ´Futbolean txapeldun eta bizitzan txapeldun izan nahi dut` IdriSSA Gana Gueye, Diambars talde senegaldarrarekin etorri da Hernanira. Bera Dakar-ekoa da eta 7 urtetatik dabil futbolean jokatzen. Kirol honetan zergatik hasi zen galdetuta, esaldi borobil batekin erantzuten du: ´Futbolean txapeldun eta bizitzan txapeldun izan nahi dudalako`. Lehengo urtean ere bertan izan zen eta inguru polita dela dio. Atzo euritan blai jokatu zuten senegaldarrek, baina Idrissari horrek berdin dio ´gustatzen zait, ohituta gaude`, Senegalen ere euria egiten baitu askotan. Hernaniko zelai artifiziala ´horrelakorik bai ez dagoela bertan` dio afrikarrak.


PSNk iragarri du ez duela gobernurik osatuko «Bilduren botoekin»

Roberto Jimenezek UPNri erantzun dio ez duela 2014ko aurrekontuen lanketan parte hartzeko asmorik

EH Bilduk publikoki zentsura mozioa hitzartzea eskaini ostean, PSNk erantzun du ez duela Bilduren botorik nahi. Roberto Jimenez idazkari nagusiaren esanetan, «ez dago berritasunik horri buruz». Argi utzi nahi izan du ez duela gobernu alternatiborik osatuko «ez Bilduren botoekin, ez Bilduk gobernuan parte hartuta». Gaineratu duenez, egoera hori iragan astean oso argi geratu zen Nafarroaren egoerari buruzko eztabaidan.

Kazetariek hurrengo urteko aurrekontuei buruz galdetu diote Roberto Jimenezi, eta erantzun du aurrekontu proiektua ezagutu arte ez duela behin betiko ikuspunturik kaleratuko. Dena den, «zail» ikusten du PSNk aurrekontuak babestea. Nahiz eta zehaztu duen «goizegi» dela oraindik ezer aurreratzeko, ohartarazi du Espainiako Gobernuak Nafarroari ezarritako defizit mugak gastua are gehiago murriztera behartzen duela. Zer-nolako aurrekontu proiektua izatea nahiko lukeen argitu du Jimenezek: «Enplegua sortzeko eta hezkuntza edo osasunaren moduko gizarte politika bermatzeko balioko dutenak». Hala ere, PSNko buruzagiak ohartarazi dio Barcinari ez duela aurrekontuen negoziazioen lanketan parte hartutako, «gobernuaren lana delako eta PSN ez delako gobernua».

Ezinezkoa gehiengoa osatzea

Jimenezek UPNri erantzun dio ez dagokiela eurei Nafarroako gobernabidearen inguruko erantzukizuna hartzea. «Nafarroan parlamentuaren egungo osaerarekin ezinezkoa da gehiengoak jorratzea, eta horrek, zalantzarik gabe, hauteskundeetara deitzea bultzatu beharko luke gobernua Nafarroako herriak bere iritzia eman dezan».


Anoetako herriaren aitortza, Moxtoneko Ixabeli

Korputs egunean omenaldi xumea egin zioten Moxtone etxeko Ixabel Berasategi Ormazabali.

Udal ordezkariek lore sorta eta oroigarria eman zizkioten eta aurreskua dantzatu zioten herriko gazteek. Anjel Mari Peñagarikanok bertsotan gorazarre egin zion Anoetan aurreko mendea hastearekin batera zabaldu zen jatetxe, taberna eta estankoko buru izandakoari.

Hunkituta jaso zuen omenaldia Ixabel Berasategik eta herrikideen besarkadak eta musuak jaso zituen atzo arratsaldean. Arantxa Otaegi, Ixabelen ilobak, udaletxea eta ekitaldian parte hartu zuten herritarrak eskertu ditu.

Anoetako Udalak Berriak Berri berezia kaleratu du eta hainbat anoetarren lekukotzak jaso ditu, Moxtone etxearen inguruan.


Astelehenean egingo dute Getxoko olatu handien txapelketa

Argi berdea; olatuen aurreikuspenak beteko direlakoan, astelehenean, hilaren 16an, egingo dute Punta Galea Challenge txapelketaren XIV. edizioa. Goizeko 09:00etan hasiko da lehiaketa, eta 17:00etan bukatu.

Aurten ere, olatu handien probaz gozatu gura dutenek Galeara modu erosoan gerturatu ahal izateko autobus bat jarriko du Getxoko Udalak; Bidezabaleko metro geltokitik aterako da hori.

Lehiakideen artean aipatzekoak dira besteak beste, Nic Lamb kaliforniarra, egungo txapelduna Getxon, Pierre Rollet, Jaimie Mitchell australiarra, Lucas Chianca brasildarra edo, Alex Botello eta Nic Von Rupp portugaldarrak. Euskaldunen artean, bertokoak diren Aritxa Saratxaga edo Zuku, Adrián Fernandez de Valderrama eta Ibon Lopez sopeloztarra, Javier Horn eta Natxo Fernandez getxoztarrak eta noski Gipuzkoako aditu onenak: Indar Unanue, Axi Muniain, Iker Muñoz eta Aritz Aranburu bera.

Izen berriak eta datu gehiago konfirmatuz joango dira sare sozialetan.


Txokolate-jana, jolasak eta mahai-inguru bat, Elgetan, Euskararen Eguna aldarrikatzeko

Elgetako Herri Eskolan egun berezia izan da honakoa; izan ere, hainbat ekintza egin dituzte Euskararen Egunarekin lotuta. Arratsaldean, berriz, plazan izango dira ekintza nagusiak. Mahai-ingurua ere izango da, 18:30ean, udaletxean.

Euskararen Nazioarteko Egunarekin lotuta hainbat ekintza daude iragarrita Elgetan ere. 16:30ean urteroko txokolate-jana eskainiko du Maala guraso elkarteak. Seigarren mailako neska-mutikoek gozoak salduko dituzte ikas-bidaiarako diru ateratzeko, eta erosleen artean Realeko hainbat artikulu zozketatuko dituzte.

Euskara batzordeak antolatuta neska-mutikoendako jolasak izango dira txokolate-janaren ondoren. 17:00ak aldera, ziurrenik. Eguraldiaren arabera ekintza horiek biak frontoira mugituko dituztela jakinarazi dute antolatzaileek.

Mahai-ingurua, udaletxean

Azkenik, Udalak antolatuta bost herritarrekin osatutako mahai-ingurua dago iragarrita 18:30erako. "Bertan, belaunaldi ezberdinetako bost elgetarren testigantzak jasoko ditugu", azaldu du euskara zinegotzi Ane Bilbaok. "Adin tarte ezberdineko elgetarrak gonbidatu nahi izan ditugu mahai-inguru horretara. Gure asmoa, batez ere, euskarak Elgetan izan duen bilakaera ulertzea da".

Bertaratutako herritarrek parte hartzeko aukera ere izango dutela azaldu du Bilbaok.

"Testigantza ezberdin horiek geroko hausnarketarako abiapuntu izango dira", zehaztu du.